open-index/open-wikipedia-markdown huggingface dataset:
హమీర్సర్ సరస్సు

**హమీర్సర్ సరస్సు** భారతదేశంలోని గుజరాత్ రాష్ట్రం లో గల కచ్ జిల్లా ప్రధాన కేంద్రమైన భుజ్ లో ఉన్న ఒక మానవ నిర్మిత సరస్సు.
## చరిత్ర
హమీర్సర్ సరస్సు 450 సంవత్సరాల క్రితం నిర్మించిన అతి పురాతన సరస్సు. దీనిని భుజ్ వ్యవస్థాపకుడు నిర్మించాడు. కచ్‌లోని జడేజా రాజవంశం స్థాపకుడు రావు ఖెంగర్జీ (1548–1585) పాలనలో ఈ సరస్సు నిర్మించబడింది. దీనికి అతని తండ్రి రావు హమీర్ పేరు పెట్టారు. దీనిని 1549 లో అతని రాజ్యానికి రాజధానిగా ప్రకటించాడు. 
### ప్రకృతి వైపరిత్యాలు

కచ్‌లో 2001 లో సంభవించిన భూకంపానికి ముందే, హమీర్‌సర్ సరస్సు, దాని పరీవాహక ప్రాంతాలు చాలావరకు నీట మునిగాయి.భూకంపం తరువాత, సాంప్రదాయ నీటి వ్యవస్థను పునరుద్ధరించడానికి, భుజ్ ప్రజల  నీటి అవసరాలను తీర్చడానికి దాని పరీవాహక ప్రాంతాన్ని అభివృద్ధి చేయటానికి, అక్కడి మునిసిపాలిటీ చర్యలు చేపట్టింది. గత 50 సంవత్సరాల వ్యవధిలో అత్యధిక వర్షపాతం (22 అంగుళాలు) 2003 లో నమోదైంది. ఇది హమీర్సర్ సరస్సును పొంగి ప్రవహింపజేసింది.
## భౌగోళికం
ఈ సరస్సు 28 ఎకరాల విస్తీర్ణంలో ఉంది. అహ్మదాబాద్ లోని కంకరియా సరస్సు వలె మధ్యలో అందమైన తోటను కలిగి ఉంది. ఈ తోటను మిడ్-లేక్ ఐలాండ్ అనీ, గ్రీన్ ఐలాండ్ అని పిలిచేవారు. కాని ఇప్పుడు దీనికి రాజేంద్ర పార్క్ అని పేరు పెట్టారు.
## సందర్శనీయ స్థలాలు
ఈ సరస్సు అంచున ఉన్న మహల్, ప్రాగ్ మహల్, కచ్ మ్యూజియం, ఆల్ఫ్రెడ్ హై స్కూల్, తూర్పున ఉన్న అనేక దేవాలయాలు ఇక్కడి చూడదగ్గ ప్రదేశాలు.  
## మూలాలు

వర్గం:సరస్సులు
వర్గం:గుజరాత్
వర్గం:గుజరాత్ నదులు
వర్గం:గుజరాత్ చరిత్ర
వర్గం:నీటి వనరులు
జనతాదళ్ (యునైటెడ్)

**జనతా దళ్ (యునైటెడ్**) సంక్షిప్తంగా జెడి (యు) భారతదేశానికి చెందిన ఒక రాజకీయ పార్టీ. ఈ పార్టీకి ముఖ్యంగా తూర్పు, ఈశాన్య భారతదేశంలో రాజకీయ ఉనికి ఉంది. జనతా దళ్ (యునైటెడ్) పార్టీలో చీలిక కారణంగా రెండు వర్గాలుగా విడిపోయింది జార్జ్ ఫెర్నాండెజ్ నేతృత్వంలోని జెడి (ఎస్), జనతాదళ్ (యునైటెడ్)గా ఉన్నాయి. ఈ పార్టీ ప్రముఖ నాయకులలో ఒకరైన నితీష్ కుమార్ జనతా పార్టీ టికెట్ పై పోటీ చేసి భారతీయ జనతా పార్టీ కూటమి మద్దతుతో బీహార్ ముఖ్యమంత్రిగా ఉన్నాడు.

జెడి (యు) బీహార్, అరుణాచల్ ప్రదేశ్ రాష్ట్రాల్లో రాష్ట్ర స్థాయి పార్టీగా గుర్తించబడింది అలాగే బీహార్ రాష్ట్రంలో అధికార పార్టీగా ఉంది. అరుణాచల్ ప్రదేశ్‌లో ప్రతిపక్ష పాటి హోదాలో ఉంది. 2019 భారత సార్వత్రిక ఎన్నికల్లో జెడి (యు) 16 సీట్లు గెలుచుకుని, లోక్సభలో ఏడవ అతిపెద్ద పార్టీగా నిలిచింది. పార్టీ సోషలిజం, లౌకికవాదం అలాగే సమగ్ర మానవతావాదం సిద్ధాంతాలపై పనిచేస్తుంది.

## చిహ్నం
జనతా దళ్ (యునైటెడ్) చిహ్నం ఆకుపచ్చరంగుతో కూడిన తెలుపు జెండాలో బాణం గుర్తు. 2004 పార్లమెంటు ఎన్నికల్లో ఈ పార్టీ 9,924,209 ఓట్లు (2.6%, 8 సీట్లు) గెలుచుకుంది.

## చరిత్ర
1999 సార్వత్రిక ఎన్నికలకు ముందు జనతాదళ్ (యునైటెడ్) ఏర్పాటుకు బీజాలు పడ్డాయి. అప్పటి కర్ణాటక ముఖ్యమంత్రి జెహెచ్ పటేల్ నేతృత్వంలోని ఒక వర్గం జాతీయ ప్రజాస్వామ్య కూటమికి మద్దతు ఇచ్చింది, ఇది జనతాదళ్లో చీలికలకు దారితీసింది, హెచ్డి దేవేగౌడ ఆధ్వర్యంలో జనతాదళ్ (సెక్యులర్) ఏర్పడింది. శరద్ యాదవ్ నేతృత్వంలోని జనతాదళ్ను జనతాదళ్ (యునైటెడ్) అని పిలుస్తారు.

జనతాదళ్, లోక్ శక్తి ఇంకా సమత పార్టీకి చెందిన శరద్ యాదవ్ వర్గం విలీనంతో జనతాదళ్ (యునైటెడ్) ఏర్పడింది. 2003 అక్టోబరు 30 న, జార్జ్ ఫెర్నాండెజ్, నితీష్ కుమార్ నేతృత్వంలోని సమతా పార్టీ జనతాదళ్ లో విలీనం అయ్యింది.

ఆల్ ఇండియా ప్రోగ్రెసివ్ జనతా దళ్ పార్టీ జనతాదళ్ (యునైటెడ్) లో విలీనమైంది.

## నాయకులు

* అజిత్ కుమార్ సింగ్

## ఇవి కూడా చూడండి

* నితీష్ కుమార్ 
* జాతీయ ప్రజాస్వామ్య కూటమి
*మేవాలాల్ చౌదరి

## మూలాలు

వర్గం:రాజకీయ పార్టీలు
హైదరాబాదు దక్కన్ సిగరెట్ ఫ్యాక్టరీ

**హైదరాబాద్ దక్కన్ సిగరెట్ ఫ్యాక్టరీ**, తెలంగాణ రాష్ట్ర రాజధాని హైదరాబాదులోని  ముషీరాబాద్ ప్రాంతంలో ఉంది.

## చరిత్ర
జనాబ్ మొహమ్మద్ అబ్దుస్ సత్తార్ అనే వ్యక్తి 1930లో ఈ ఫ్యాక్టరీని స్థాపించాడు. గోల్కొండ ఫ్యాక్టరీ అని కూడా పిలువబడే ఈ ఫ్యాక్టరీలో *గోల్కొండ* బ్రాండ్ సిగరెట్ ని తయారుచేసేవారు. ఈ సంస్థ తయారుచేసిన బ్రాండ్ పేరుమీదుగా *గోల్కొండ ఎక్స్ రోడ్స్‌* పేరు పెట్టారు. *గోల్కొండ* బ్రాండ్, *అమర్* బ్రాండ్ సిగరెట్లను తయారుచేసిన ఈ ఫ్యాక్టరీ, ప్రస్తుతం ఐటిసి లిమిటెడ్ సంస్థకు సిగరెట్ల కాంట్రాక్ట్ తయారీదారుగా ఉంది.

## ఇతర వివరాలు
1946 నుండి ఫ్యాక్టరీని సత్తార్ అల్లుడు షా ఆలం ఖాన్ నడుపుతున్నాడు. 1972 సెప్టెంబరులో ఈ ఫ్యాక్టరీ ప్రైవేటు సంస్థగా మార్చబడింది.

## మూలాలు

వర్గం:1930 స్థాపితాలు
వర్గం:హైదరాబాదు
వర్గం:కర్మాగారాలు
నాట్కో ఫార్మా

**నాట్కో ఫార్మా**, భారత బహుళజాతి ఔషధ ఆధారిత కంపెనీ. తెలంగాణ రాష్ట్ర రాజధాని హైదరాబాదులోని జీనోమ్ వ్యాలీలో ఈ సంస్థ ప్రధాన కార్యాలయం ఉంది. భారతదేశంలో బ్రాండెడ్ ఆంకాలజీ ఔషధాలలో ప్రథమ స్థానంలో ఉంది. హెపటైటిస్ సి ఔషధాలను ఉత్పత్తి చేసే దేశంలోని మొదటి మూడు స్థానాల్లో ఒకటిగా నిలుస్తోంది.

## చరిత్ర
1980లో నన్నపనేని వెంకన్న చౌదరి ఈ ఔషద తయారీ సంస్థను స్థాపించాడు. టైం రిలీజ్ సాంకేతికతో దేశంలోనే తొలిసారి కోల్డ్యాక్ట్ కార్డిక్యాప్ వంటి మందుల్ని ఈ సంస్థ ద్వారా తయారుచేశారు. నాట్కో సంస్థ కోల్డ్ యాక్ట్ వంటి స్వంత బ్రాండు మందులను ఉత్పతి చేసింది. 

## ఔషధాలు
నాట్క్ ఫార్మా 2003లో నోవార్టీస్ ఏజికు చెందిన క్యాన్సర్ వ్యతిరేక ఔషధం గ్లీవెక్ (వీనత్ జెనెరిక్ వెర్షన్)ను ప్రారంభించింది. ఇది 2013లో నోవార్టిస్‌పై జరిగిన పేటెంట్ రక్షణ న్యాయ పోరాటంలో కూడా విజయం సాధించింది. 2012లో నాట్కో ఫార్మా బేయర్ క్యాన్సర్ నిరోధక మందుల నెక్సావర్ కు చెందిన చౌకైన, సాధారణ వెర్షన్ను ఉత్పత్తి చేయడానికి లైసెన్స్ పొందింది. 2017లో నాట్కో ఫార్మా యునైటెడ్ స్టేట్స్ లో ఔషధ అమ్మకపు ధరకి 98% తగ్గింపుతో రక్త క్యాన్సర్ ఔషధ పోమాలిడోమైడ్ సాధారణ వెర్షన్‌ను విడుదల చేసింది.

యునైటెడ్ స్టేట్స్ లో ఇన్ఫ్లుఎంజా మందుల టమిఫ్లు మార్కెటింగ్ భాగస్వామితో ఆల్వోజెన్, మల్టిపుల్ స్క్లేరోసిస్ చికిత్స ఔషధ గ్లాటిరామెర్ అసిటేట్ భాగస్వామ్యంతో మైలాన్, హెపటైటిస్ సి ఒక లైసెన్సింగ్ ఒప్పందం కింద మందులు గిలాడ్ సైన్సెస్ ను ప్రారంభించింది.

## మూలాలు


వర్గం:1981 స్థాపితాలు
వర్గం:సంస్థలు
వర్గం:హైదరాబాదు
మందిరా బేడి

**మందిరా బేడి** భారతదేశానికి చెందిన ఫ్యాషన్ డిజైనర్, టీవీ యాంకర్, నటి. ఆమె 1999లో దూరదర్శన్ లో ప్రసారమైన శాంతి సీరియల్ ద్వారా మంచి గుర్తింపు తెచ్చుకుంది.
### నటించిన సినిమాలు

### టెలివిషన్

## మూలాలు

వర్గం:1972 జననాలు
నల్ సరోవర్

**నల్ సరోవర్** భారతదేశంలోని గుజరాత్ రాష్ట్రంలో గల అహ్మదాబాద్ కు పశ్చిమాన 64 కిలోమీటర్ల దూరంలో, సనంద్ గ్రామానికి సమీపంలో ఉన్న సరస్సు. దీనిని ఏప్రిల్ 1969 లో **నల్ సరోవర్ పక్షుల అభయారణ్యం**గా ప్రకటించారు.
## విస్తీర్ణం
ఇది గరిష్ఠంగా 120.82 చదరపు కిలోమీటర్ల (46.65 చదరపు మైళ్ళు) విస్తీర్ణం కలిగి, చిత్తడి నేలలతో కూడిన పక్షుల అభయారణ్యం.
## ప్రత్యేకత
ఇక్కడికి శీతాకాలంలో, వసంతకాలంలో వలస పక్షులు వలస వస్తాయి. ఇది భారతదేశంలోని అతిపెద్ద చిత్తడి నేల కలిగిన పక్షుల అభయారణ్యం.
## పక్షులు

నల్ సరోవర్ ప్రాంతంలో ఇప్పటివరకు 225 రకాల పక్షులు గుర్తించబడ్డాయి. వాటిలో 140 నీరు-పక్షులు వాటిలో 70 వలస పక్షులు.  ఈ 70 లో, 25 నుండి 30 వరకు మాత్రమే సందర్శకులు, పర్యాటకులు సులభంగా చూడవచ్చు. అక్కడి వ్యాఖ్యాన కేంద్రం ఫ్లెమింగో, పెలికాన్, ఎగ్రెట్, హెరాన్, బాతులు, కార్మోరెంట్, క్రేన్ వంటి ఈ 30 జాతుల పక్షులపై దృష్టి పెడుతుంది. సందర్శకులకు స్వచ్ఛమైన తాగునీటిని అందించడానికి రివర్స్ ఓస్మోసిస్ ప్లాంట్ ను కూడా ఇక్కడ ఏర్పాటు చేయబడింది.
## గుర్తింపు
దీనిని "రామ్‌సర్ కన్వెన్షన్ సైట్ - వెట్ ల్యాండ్ ఆఫ్ ఇంటర్నేషనల్ ఇంపార్టెన్స్" గా ప్రతిపాదించారు.

24 సెప్టెంబర్ 2012 న నల్ సరోవర్‌ను రామ్‌సర్ సైట్‌గా ప్రకటించారు.
## మూలాలు


వర్గం:సరస్సులు
వర్గం:గుజరాత్
వర్గం:గుజరాత్ నదులు
వర్గం:నీటి వనరులు
తీటాహీలింగ్

**తీటాహీలింగ్** (ThetaHealing) 1994 లో Vianna Stibal (వియన్నా స్టిబాల్) చే సృష్టించబడిన స్వయం సహాయక పద్ధతి,  ఇది ఆరోగ్యం, సంపద లేదా ప్రేమలో తమ లక్ష్యాలను చేరుకోకుండా అడ్డుకునే ఉపచేతనంలోని నమ్మకాలను పరిమితం చేయడంలో ప్రజలకు సహాయపడటానికి రూపొందించబడింది.

## అప్లికేషన్
ThetaHealing (థేటాహీలింగ్) ను క్లయింట్, theta ప్రాక్టీషనర్ ప్రత్యక్షంగా ఒకరికొకరు ఎదురెదురుగా కూర్చుని లేదా ఫోన్‌లో 'నమ్మకమైన పని' అని పిలవబడే వైయక్తిక సెషన్ల రూపంలో అప్లై చేస్తారు. దీనిని రోజువారీ స్వీయ-ధ్యానం, ఆత్మపరిశీలన సాధనంగా కూడా ఉపయోగించవచ్చు.

దీని ఆలోచన ఏంటంటే, పాల్గొనేవారు అంతరంగం, జన్యుపరమైన, చరిత్ర, ఆత్మ స్థాయిలలోని ఉపచేతనంలో ఉండగలిగే 'నమ్మకాలు' అని పిలవబడే వాటిని కనుగొని మార్చుకోవచ్చు.

సాధారణ ఆరోగ్యం, శ్రేయస్సును మెరుగు పరచడమే దీని లక్ష్యం, Vianna (వియన్నా) చెప్పినట్టుగా, 'నమ్మకమైన పని, ప్రతికూల ఆలోచనా విధానాలను తొలగించి వాటి స్థానంలో సానుకూల, ప్రయోజనకరమైన వాటితో భర్తీ చేసే సామర్థ్యాన్ని కలిగి ఉండే శక్తిని మనకు ఇస్తుంది.'

## తత్వం
Vianna Stibal (వియన్నా స్టిబాల్) ప్రకారం, ThetaHealing (థేటాహీలింగ్) యొక్క తత్వం' సెవన్ ప్లేన్స్ ఆఫ్ ఎగ్జిస్టెన్స్' చుట్టూ కేంద్రీకృతమై ఉంటుంది, ఇది 'మొత్తం సెవెన్త్ ప్లేన్ యొక్క సృష్టికర్త' ప్రాముఖ్యతను చూపే ఫ్రేమ్‌వర్కును ఇస్తుంది, అలాగే 'పరిపూర్ణ ప్రేమ, మేధస్సుకు స్థానం'గా వర్ణించబడింది.

ఈ సెవన్ ప్లేన్స్ ఆఫ్ ఎగ్జిస్టెన్స్ అనేది శారీరక, ఆధ్యాత్మిక ప్రపంచాన్ని అణువులు, రేణువుల కదలికకు సంబంధించినవిగా, ఈ సెవెన్త్ ప్లేన్ ప్రతిదాన్నీ సృష్టించే జీవశక్తిగా ఉంటుందని వివరిస్తుంది.

దీంతో పాటు, దీని భావనలు అత్యధిక మతపరమైన భావనలతో సమైక్యం కాగలవు

## విమర్శ
ThetaHealing (థేటాహీలింగ్) యొక్క తత్వం దాని నిగూఢమైన, విశ్వాస-ఆధారిత స్వభావం కారణంగా విమర్శించబడింది.

## రెఫరెన్సులు
*

## మూలాలు
అఖిల భారత ఎన్ఆర్ కాంగ్రెస్

**అఖిల భారత ఎన్ఆర్ కాంగ్రెస్** (సంక్షిప్తంగా ఏఐఎన్ఆర్‌సీ, ఆంగ్లం: **AINRC**)  భారతదేశానికి చెందిన ఒక రాజకీయ పార్టీ. ప్రస్తుత పుదుచ్చేరి ముఖ్యమంత్రి అయిన ఎన్ రంగస్వామి 2011 ఫిబ్రవరి 7 న ఈ పార్టీని స్థాపించాడు. 2011 లో, ఇది AIADMK తో ఒక కూటమిని ఏర్పాటు చేసి పుదుచ్చేరి అసెంబ్లీ అధికార బాధ్యతలు చేపట్టింది. ప్రస్తుత శాసనసభలో దీనికి 14 మంది సభ్యులు ఉన్నారు. ఈ పార్టీ అభ్యర్థి రాధాకృష్ణన్ 2014 పార్లమెంటు ఎన్నికల్లో విజయం సాధించాడు.

## మూలాలు

## బయటి లింకులు

* http://allindianrcongress.com/organization.htm 

వర్గం:రాజకీయ పార్టీలు
శ్రుతి శర్మ

**శ్రుతి శర్మ** (జననం: సాదియా అఫ్రిది) ఒక భారతీయ నటి, మోడల్, అందాల పోటీ టైటిల్ హోల్డర్. ఆమె ఫెమినా మిస్ ఇండియా వరల్డ్ టైటిల్ గెలుచుకుంది. ఇంగ్లాండులోని లండన్ లో జరిగిన మిస్ వరల్డ్ 2002 పోటీలో భారతదేశానికి ప్రాతినిధ్యం వహించి సెమీ-ఫైనల్ కు చేరుకుంది.

ఆమెను సుశీల్, మృణాల్ శర్మ దంపతులు దత్తత తీసుకున్నారు. ఆమె పాఠశాల విద్యను ముస్సోరీలోని వేవర్లీలోని కాన్వెంట్ ఆఫ్ జీసస్ అండ్ మేరీలో పూర్తి చేసి, ఢిల్లీలో జీసస్ అండ్ మైరీ కళాశాలలో చదివింది. ఆమె బాలీవుడ్ చిత్రం *తేజాబ్-ది యాసిడ్ ఆఫ్ లవ్* లో నటించింది.

## మూలాలు

వర్గం:ఢిల్లీ విశ్వవిద్యాలయం పూర్వ విద్యార్థులు
వర్గం:భారతీయ అందాల పోటీ విజేతలు
వర్గం:హిందీ సినిమా నటీమణులు
వర్గం:21వ శతాబ్దపు భారతీయ నటీమణులు
వర్గం:భారతీయ సినిమా నటీమణులు
వర్గం:జీవిస్తున్న ప్రజలు
సుందరి

**సుందరి** 2021లో విడుదలైన తెలుగు సినిమా.  రిజ్వాన్ ఎంట‌ర్‌టైన్‌మెంట్ బ్యానర్ పై రిజ్వాన్‌ నిర్మించిన ఈ సినిమాకు కల్యాణ్‌జీ గోగన దర్శకత్వం వహించాడు. పూర్ణ, అర్జున్‌ అంబటి ప్రధాన పాత్రల్లో నటించారు. ఈ సినిమా ట్రైలర్ ను 2021 ఫిబ్రవరి 3న విడుదల చేశారు. ఈ సినిమాను 13 ఆగ‌స్ట్‌ 2021న విడుదలైంది.

## కథ
సుందరి (పూర్ణ) అమాయకురాలైన పల్లెటూరి అమ్మాయి. పల్లెటూరులో పెళ్ళికి పట్నం నుండి వచ్చిన ప్రభు (అర్జున్)  సుందరిని చూసి మొదటి చూపులోనే ప్రేమలో పడతాడు. సుందరి తల్లిదండ్రులని ఒప్పించి సుందరిని పెళ్లి చేసుకొని పట్నం  తీసుకువస్తాడు. సుందరి పట్నంలో ఎలాంటి ఇబ్బందులు ఎదురయ్యాయి? కట్టుకున్న భర్త ఎందుకు నిందించాడు? ఉద్యోగం కోల్పోయి ప్రభు ఎన్ని ఇబ్బందులు ఎదురు పడ్డాడు? అప్పుడు ఆమె తీసుకున్న నిర్ణయం ఏంటి? ఆ నిర్ణయంతో ఎలాంటి ఇబ్బందులు ఎదుర్కొంది? అనేదే మిగతా సినిమా కథ.

## నటీనటులు
*పూర్ణ 
*అర్జున్‌ అంబటి
* రాకేందు మౌళి
*అప్పాజీ అంబరీష దర్భా
*మణి కాంత్ 
*సునీత మోహన్ 
*యోగి
*శ్రీ సుధా 
*ఛత్రపతి శేఖర్

## సాంకేతిక నిపుణులు
* బ్యాన‌ర్‌: రిజ్వాన్ ఎంట‌ర్‌టైన్‌మెంట్
*దర్శకత్వం: క‌ల్యాణ్‌జీ గోగ‌న‌
*నిర్మాత‌: రిజ్వాన్‌
*స‌హ నిర్మాత‌లు: ఖుషి, కె. రాంరెడ్డి
*లైన్ ప్రొడ్యూస‌ర్‌: శ్రీ‌వ‌ల్లి చైత‌న్య‌
*సంగీతం: సురేష్ బొబ్బిలి
*సినిమాటోగ్రాఫ‌ర్‌: బాల్ రెడ్డి
*ఎడిట‌ర్‌: మ‌ణికాంత్‌

## మూలాలు

వర్గం:2021 సినిమాలు
వర్గం:2021 తెలుగు సినిమాలు
పొగరు

**పొగరు** 2021లో కన్నడ, తెలుగు భాషల్లో విడుదలైన రొమాంటిక్‌ యాక్షన్‌ ఎంటర్‌టైనర్‌ సినిమా. తెలుగులో సాయిసూర్య ఎంటర్‌టైన్‌మెంట్స్‌ బ్యానర్ పై డి. ప్రతాప్‌రాజు నిర్మించిన ఈ సినిమాకు ధృవ సర్జా, రష్మికా మందన్న హీరో హీరోయిన్ గా నటించారు. ఈ సినిమా 2021 ఫిబ్రవరి 19న విడుదలైంది. ఈ సినిమా ఆహా ఓటీటీలో జూలై 2 విడుదలైంది.
## కథ
శివ (ధృవ్ సార్జా) కు సరిగ్గా ఊహ తెలియక ముందే తండ్రిని కోల్పోయి, తల్లి (పవిత్రా లోకేష్) రెండో పెళ్లి చేసుకోవడంతో చిన్నప్పట్నుంచి తల్లిదండ్రులకు దూరంగా పెరుగుతాడు. అతడు నివసించే కాలనీలో ఉండే పూజారి కూతురు టీచర్ (రష్మిక) తో ప్రేమలో పడతాడు. ఆమె వల్ల ఇతని జీవితంలో ఎలాంటి మార్పులు వచ్చాయి. అతను తన తల్లికి ఆవిడ కుటుంబానికి దగ్గరయ్యాడా ? లేదా ? అనేదే మిగతా సినిమా కథ.
## నటీనటులు
*ధృవ సర్జా
*రష్మిక మందన్న
*ధనంజయ్ 
*రాఘవేంద్ర రాజ్‌కుమార్
*పి రవిశంకర్ 
*కై గ్రీన్
*సాధు కోకిలా 
*కుట్టి ప్రతాప్ 
*మోర్గాన్ ఆస్టే
*మయూరి క్యాతరీ
*గిరిజా లోకేష్
*ధర్మ కీర్తిరాజ్

## సాంకేతిక నిపుణులు
*బ్యాన‌ర్‌: సాయి సూర్య ఎంట‌ర్‌టైన్‌మెంట్స్‌
*నిర్మాత‌: డి. ప్ర‌తాప్ రాజు
*ద‌ర్శ‌కుడు: నంద కిషోర్
*సంగీతం: చంద‌న్ శెట్టి, అర్జున్ జన్య
*సినిమాటోగ్రఫీ : ఎస్‌.డి. విజ‌య్ మిల్ట‌న్‌
*ఎడిటింగ్ : కె.ఎం. ప్ర‌కాష్

## మూలాలు

వర్గం:2021 తెలుగు సినిమాలు
వర్గం:2021 సినిమాలు
35వ భారతీయ అంతర్జాతీయ చలన చిత్రోత్సవం

**35వ భారతీయ అంతర్జాతీయ చలన చిత్రోత్సవం** 2004 నవంబరు 29 నుండి డిసెంబరు 9 వరకు గోవా లోని పనాజీ లో జరిగింది. గోవాలోని శాశ్వత వేదికలో జరిగిన మొదటి చిత్రోత్సవం ఇది. హాలీవుడ్ బ్లాక్ బస్టర్ సినిమాలు ప్రదర్శన జరిగే "బీచ్ స్క్రీనింగ్" విభాగం ఈ చిత్రోత్సవంతోనే మొదటిసారి స్థాపించబడింది.

భారతీయ అంతర్జాతీయ చలన చిత్రోత్సవం 1952లో స్థాపించబడింది. ఆసియాలో జరుగుతున్న అత్యంత ముఖ్యమైన చలన చిత్రోత్సవాలలో ఇదీ ఒకటి. భారతదేశంలోని పశ్చిమ తీరంలో గోవా రాష్ట్రంలో ప్రతిఏటా ఈ చిత్రోత్సవం జరుగుతుంది. ప్రపంచంలోని సినిమావాళ్లకు చలనచిత్ర కళపై నైపుణ్యాన్ని ప్రదర్శించడానికి ఒక వేదికను అందించడమే ఈ చిత్రోత్సవం లక్ష్యం. దీనిద్వారా దేశాల చలన చిత్ర సంస్కృతులను వారి సామాజిక, సాంస్కృతిక నేపథ్యాలను అర్థం చేసుకోవడానికి, అభినందించడానికి ఈ చిత్రోత్సవం దోహదం చేస్తుంది, ప్రపంచదేశాల ప్రజలలో స్నేహం, సహకారాన్ని ప్రోత్సహిస్తుంది. ఫిల్మ్ ఫెస్టివల్స్ డైరెక్టరేట్ (సమాచార, ప్రసార మంత్రిత్వ శాఖ ఆధ్వర్యంలో), గోవా రాష్ట్ర ప్రభుత్వం సంయుక్తంగా ఈ ఉత్సవాన్ని నిర్వహిస్తాయి.

## విజేతలు
* ఉత్తమ చిత్రం: గోల్డెన్ పీకాక్ అవార్డు: "అస్గర్ ఫర్హాది" దర్శకత్వం వహించిన "ది బ్యూటిఫుల్ సిటీ" (ఇరానియన్ చిత్రం)
* ప్రత్యేక జ్యూరీ అవార్డు: సిల్వర్ పీకాక్: "ది బ్యూటిఫుల్ సిటీ " సినిమాలో నటించిన "ఫరామార్జ్ ఘారిబియన్"
* మోస్ట్ ప్రామిసింగ్ ఆసియా దర్శకుడికి సిల్వర్ పీకాక్ అవార్డు: "బ్యూటిఫుల్ బాక్సర్" థాయ్ సినిమా దర్శకుడు "ఎకాచై యుక్రోంగ్తం"
* స్పెషల్ జ్యూరీ అవార్డు: సిల్వర్ పీకాక్: "జెన్నడి సిడోరోవ్" దర్శకత్వం వహించిన "ఓల్డ్ ఉమెన్" బై (రష్యన్ చిత్రం)

## అధికారిక ఎంపికలు
### ప్రత్యేక ప్రదర్శనలు
### ప్రారంభ సినిమా
* "మీరా నాయర్" దర్శకత్వం వహించిన "వానిటీ ఫెయిర్"

### ముగింపు సినిమా
* "ఆలివర్ స్టోన్" దర్శకత్వం వహించిన "అలెగ్జాండర్ "

## మూలాలు

## బయటి లింకులు
* 

వర్గం:సినిమా పురస్కారాలు
వర్గం:భారత అంతర్జాతీయ చలన చిత్రోత్సవం
ధృవ సర్జా

**ధృవ సర్జా** కన్నడ సినిమా నటుడు.  ఆయన 2012లో విడుదలైన 'అద్ధురి' సినిమా ద్వారా సినీరంగంలోకి వచ్చాడు. ఆయన అర్జున్ సర్జా మేనల్లుడు, స్వర్గీయ చిరంజీవి సర్జా కి తమ్ముడు.

## ఫిల్మోగ్రఫీ

### వాయిస్ నటుడిగా

## అవార్డులు & నామినేషన్లు

## మూలాలు

వర్గం:1988 జననాలు
వర్గం:కన్నడ సినిమా నటులు
మేఘన రాజ్

**మేఘన రాజ్** భారతదేశానికి చెందిన సినిమా నటి. ఆమె 2009లో విడుదలైన బెండు అప్పారావ్ ఆర్. ఎం. పి సినిమా ద్వారా సినీరంగంలోకి అడుగు పెట్టింది. మేఘన రాజ్ తెలుగు, కన్నడ, మళయాల & తమిళ భాషా చిత్రాల్లో నటించింది. ఆమె కన్నడ నటుడు దివంగత చిరంజీవి సర్జా భార్య.

## సినిమాలు

## మూలాలు

వర్గం:1990 జననాలు
వర్గం:తెలుగు సినిమా నటీమణులు
వర్గం:తమిళ సినిమా నటీమణులు
వర్గం:కన్నడ సినిమా నటీమణులు
వర్గం:మలయాళ సినిమా నటీమణులు
వర్గం:కర్ణాటక మహిళలు
వర్గం:కర్ణాటక సినిమా నటీమణులు
సెగ

**సెగ** 2011లో తమిళంలో 'వెప్పం' పేరుతో విడుదలై... తెలుగులో 'సెగ' పేరుతో డబ్బింగ్ చేసిన సినిమా. నాని, నిత్య మీనన్ , బిందు మాధవి ప్రధాన పాత్రల్లో నటించిన ఈ సినిమాకు  అంజనా అలీఖాన్‌ దర్శకత్వం వహించాడు. గౌతమ్ మీనన్ తమిళంలో, అశోక్ వల్లభనేని తెలుగులో నిర్మించిన ద్విభాషా చిత్రం. 
## కథ
కార్తీక్‌ (నాని) బాలాజీ (ముత్తుకుమార్‌) అన్నదమ్ములు.  కార్తీక్‌ పెయింటింగ్‌లు వేస్తూ బాలాజీని ఇంజనీరింగ్‌ చదివిస్తాడు. కార్తీక్‌ అదే కాలనిలో ఉండే రేవతి (నిత్య)ని ప్రేమిస్తాడు.   విష్ణు (కార్తీక్‌)  కార్తీక్‌(నాని)కి స్నేహితుడు. జ్యోతి కంపెనీలో వేశ్యగా ఉండే వాణి ( బింధు మాధవి) పై విష్ణు మనసు పారేసుకుంటాడు. అనుకోని కారణాలవల్ల వాళ్ళు ఒక సమస్యలో చిక్కుకుంటారు. అసలు ఆ సమస్య ఏంటి దానినుండి బయట ఎలా పడ్డారు అనేదే మిగతా సినిమా కథ.

## నటీనటులు
*నాని
*నిత్య మీనన్
*కార్తీక్‌ కుమార్‌
*ముత్తుకుమార్‌
*బిందు మాధవి
*షిమ్మోర్‌
*జెన్నిఫర్‌
*మిప్పు
*మునీష్ కాంత్
* మైనా నందిని

## సాంకేతిక నిపుణులు
*నిర్మాత: వల్లభనేని అశోక్‌
*కథ,స్క్రీన్‌ప్లే, దర్శకత్వం: అంజనా అలీఖాన్‌
*కెమెరా: ఓంప్రకాష్‌
*సంగీతం: జోష్వా శ్రీధర్‌  
*ఎడిటింగ్‌: ఆంథోని

## పాటలు
ఈ సినిమాకు  జోష్వా శ్రీధర్‌ సంగీతాన్ని అందించాడు. 

## మూలాలు

వర్గం:2011 సినిమాలు
34వ భారతీయ అంతర్జాతీయ చలన చిత్రోత్సవం

**34వ భారతీయ అంతర్జాతీయ చలన చిత్రోత్సవం** 2003 అక్టోబరు 9 నుండి 19 వరకు న్యూఢిల్లీలో జరిగింది. ఫెస్టివల్ డైరెక్టర్ నీలమ్ కపూర్ ఆధ్వర్యంతో ఆసియా డైరెక్టర్లు తీసిన సినిమాలతోనే ఈ ఫెస్టివల్ జరిగింది. ఈ కార్యక్రమాలనికి నటుడు కమల్ హసన్ ముఖ్యఅతిథిగా పాల్గొన్నాడు.

భారతీయ అంతర్జాతీయ చలన చిత్రోత్సవం 1952లో స్థాపించబడింది. ఆసియాలో జరుగుతున్న అత్యంత ముఖ్యమైన చలన చిత్రోత్సవాలలో ఇదీ ఒకటి. భారతదేశంలోని పశ్చిమ తీరంలో గోవా రాష్ట్రంలో ప్రతిఏటా ఈ చిత్రోత్సవం జరుగుతుంది. ప్రపంచంలోని సినిమావాళ్లకు చలనచిత్ర కళపై నైపుణ్యాన్ని ప్రదర్శించడానికి ఒక వేదికను అందించడమే ఈ చిత్రోత్సవం లక్ష్యం. దీనిద్వారా దేశాల చలన చిత్ర సంస్కృతులను వారి సామాజిక, సాంస్కృతిక నేపథ్యాలను అర్థం చేసుకోవడానికి, అభినందించడానికి ఈ చిత్రోత్సవం దోహదం చేస్తుంది, ప్రపంచదేశాల ప్రజలలో స్నేహం, సహకారాన్ని ప్రోత్సహిస్తుంది. ఫిల్మ్ ఫెస్టివల్స్ డైరెక్టరేట్ (సమాచార, ప్రసార మంత్రిత్వ శాఖ ఆధ్వర్యంలో), గోవా రాష్ట్ర ప్రభుత్వం సంయుక్తంగా ఈ ఉత్సవాన్ని నిర్వహిస్తాయి.

## విజేతలు
* జీవన సాఫల్య పురస్కారం: "లివ్ ఉల్మాన్"
* ఉత్తమ చిత్రం: గోల్డెన్ పీకాక్ అవార్డు: "సమీరా మఖ్మల్‌బాఫ్" దర్శకత్వం వహించిన "ఎట్ ఫైవ్ ఇన్ ది ఆఫ్టర్ నూన్" (ఇరానియన్ సినిమా)
* మోస్ట్ ప్రామిసింగ్ ఆసియా దర్శకుడికి సిల్వర్ పీకాక్ అవార్డు: "జేమ్స్ జర్నీ టు జెరూసలేం" ఇజ్రాయెల్ సినిమా దర్శకుడు "రానన్ అలెగ్జాండ్రోవిచ్"
* స్పెషల్ జ్యూరీ అవార్డు: సిల్వర్ పీకాక్: "సుభద్రో చౌదరి" దర్శకత్వం వహించిన "ప్రోహోర్" (బెంగాలీ సినిమా)

## మూలాలు

## బయటి లింకులు
* 

వర్గం:సినిమా పురస్కారాలు
వర్గం:భారత అంతర్జాతీయ చలన చిత్రోత్సవం
శివాత్మిక

**శివాత్మిక రాజశేఖర్** (జననం 2000 ఏప్రిల్ 22), తెలుగు సినిమా నిర్మాత & నటి. ఆమె తెలుగులో ఎవడైతే నాకేంటి, సత్యమేవ జయతే, కల్కి సినిమాలు నిర్మించింది. శివాత్మిక 2019లో విడుదలైన దొరసాని సినిమా ద్వారా హీరోయిన్ గా సినిమా రంగంలోకి అడుగు పెట్టింది.

## జననం, విద్యాభ్యాసం
శివాత్మిక 2000 ఏప్రిల్ 22లో హైదరాబాద్ లో నటులు రాజశేఖర్, జీవిత దంపతులకు జన్మించింది. ఆమె ఎంబీబీఎస్ పూర్తి చేసింది. ఆమెకు ఒక అక్క శివాని కూడా సినిమా నటి.

## కెరీర్
శివాత్మిక 2019లో విడుదలైన దొరసాని సినిమా ద్వారా హీరోయిన్ గా సినీరంగంలోకి అడుగుపెట్టింది.

## పురస్కారాలు

* శివాత్మిక 2021 సెప్టెంబరు 17న హైదరాబాద్‌లోని జేఆర్‌సీ కన్వెన్షన్‌ హాలులో జరిగిన సాక్షి మీడియా 2020 ఎక్స్‌లెన్స్‌ అవార్డుల కార్యక్రమంలో బెస్ట్‌ డెబ్యూ యాక్ట్రెస్‌ అవార్డును అందుకుంది.
* 2019: సైమా ఉత్తమ తొలిచిత్ర నటి - దొరసాని

## మూలాలు

వర్గం:2000 జననాలు
వర్గం:తెలుగు సినిమా నటీమణులు
వర్గం:తమిళ సినిమా నటీమణులు
వర్గం:తెలుగు సినిమా నిర్మాతలు
హ‌సీనా దిల్‌రుబ

**హ‌సీనా దిల్‌రుబ‌** 2021లో విడుదలైన హిందీ సినిమా. తాప్సీ, విక్రమ్ నటించిన ఈ సినిమా టీజర్ ను జూన్ 7న విడుదల జేసి, సినిమాను నెట్‌ఫ్లిక్స్ 2 జులై 2021లో విడుదల చేశారు.
## నటీనటులు
*తాప్సీ - రాణి కశ్యప్ సక్సేనాగా 
*విక్రాంత్ మాస్సే - రిషబ్ "రిషు" సక్సేనాగా
*హ‌ర్ష‌వ‌ర్ధ‌న్ రాణే - నీల్ త్రిపాఠి
*దయాశంకర్ పాండే
* ఆశిష్ వర్మ - అఫ్జర్‌గా 
* యామినీ దాస్ - లతా సక్సేనాగా
* దయాశంకర్ పాండే - బ్రిజ్‌రాజ్ సక్సేనాగా 
* ఆదిత్య శ్రీవాస్తవ - ఇన్‌స్పెక్టర్ కిషోర్ రావత్‌గా
* సిద్ధాంత్ ఘెగద్మల్ - అజిత్‌గా 
* అల్కా కౌశల్ - మిసెస్ కశ్యప్‌గా 
* అమిత్ సింగ్ ఠాకూర్ - మిస్టర్ కశ్యప్‌గా 
* పూజ సరూప్ - బీనా మాసిగా 
* అతుల్ తివారీ - సీనియర్ ఇన్‌స్పెక్టర్‌గా 
* దీపేష్ జగదీష్  - నవరంగిగా 
* ఆషిక్ హుస్సేన్ - రస్తోగిగా 
* అలోక్ ఛటర్జీ - గాంధీగా
* ఆకాష్ జి - పోలీస్  
* ప్రీతీ సింగ్ - బిండియాగా 
* శ్యామ్ కిషోర్ - మిశ్రాగా 
* శివాజీ సతమ్ - అజింక్యాగా

## సాంకేతిక నిపుణులు
*నిర్మాణం సంస్థలు: కలర్ యెల్లో ప్రొడక్షన్స్, టి-సిరీస్, ఎరోస్ ఇంటర్నేషనల్
*నిర్మాతలు: ఆనంద్ ఎల్. రాయ్, హిమాంశు శర్మ, భూషణ్ కుమార్, క్రిషన్ కుమార్
*దర్శకత్వం:  వినిల్ మాథ్యూ
*సంగీతం: బ్యాక్ గ్రౌండ్ సంగీతం - అమర్ మాంగ్రూల్కర్పాటలు: అమిత్ త్రివేది
*సినిమాటోగ్రఫి: జయకృష్ణ గుమ్మడి
*ఎడిటింగ్: శ్వేతా వెంకట్ మ్యాథ్యూ
*రచన: కనికా థిల్లాన్

## మూలాలు

వర్గం:2021 సినిమాలు
వర్గం:హిందీ సినిమాలు
నారాయణ్ సరోవర్

**నారాయణ్ సరోవర్** ను **నారాయణ్ సర్** అని కూడా పిలుస్తారు. ఇది భారతదేశంలోని గుజరాత్ రాష్ట్రంలో గల కచ్ జిల్లాలోని లఖ్‌పత్ తాలూకాలో ఉంది. ఇది హిందువుల తీర్థ క్షేత్రంగా ప్రసిద్ధి చెందింది. ఇక్కడి నుండి పురాతన కోటేశ్వర్ ఆలయం 4 కిలోమీటర్ల దూరంలో ఉంది. 
## చరిత్ర
దీనిని 90 వ దశకంలో మహారావు దేశాల్ జి రాణి నిర్మించింది.
## ఆలయాలు
పవిత్ర నారాయణ్ సరోవర్ ఒడ్డున ఆది నారాయణుడి పురాతన ఆలయం ఉంది.  కోటేశ్వర్ శివాలయం నారాయణ్ సరోవర్ నుండి 4 కిలోమీటర్ల దూరంలో ఉంది.  నారాయణ్ సరోవర్‌ దగ్గర త్రికం జీ, లక్ష్మీనారాయణ, గోవర్ధన్నాథ్ జి, ద్వారకానాథ్ జి, ఆది నారాయణ్, రాంచోద్రాయ్ జి, లక్ష్మి జి మొదలైన ఆలయాలు ఉన్నాయి.  ఈ దేవాలయాలను కచ్ మహారాజు మూడవ దేశాల్జీ నిర్మించారు.  భారతదేశం నలుమూలల నుండి భక్తులు దర్శనం కోసం ఇక్కడకు వస్తారు.  చెరువులు, దేవాలయాలు, పురాతన వాస్తుశిల్పం, కళ-పనితనంతో ఇక్కడి ప్రదేశాలు నిండి ఉన్నాయి. 
## ప్రత్యేకత
ఈ సరస్సు పంచ సరోవర్ లలో ఒకటి. హిందూ వేదాంతశాస్త్రం ప్రకారం, మన్ సరోవర్, బిందు సరోవర్, నారాయణ్ సరోవర్, పంప సరోవర్, పుష్కర్ సరోవర్ అనేవి ఐదు పవిత్ర సరస్సులు. వీటిని అన్నింటినీ కలిపి పంచ్-సరోవర్ అని పిలుస్తారు. భారతదేశంలోని పవిత్ర నదులలో ఒకటైన సరస్వతి నది నారాయణ్ సరోవర్ సమీపంలో సముద్రంలో కలుస్తుంది. ఈ సరస్సు లోని నీరు సరస్వతి నది పవిత్ర నీటి తో నిండి ఉంటుంది. అందుకే ఈ ప్రదేశం ఇప్పటికీ  హిందువుల ఐదు పవిత్ర సరస్సులలో ఒకటిగా పరిగణించబడుతుంది.
## ఉత్సవాలు
చైత్ర మాసం (ఏప్రిల్-మే), కార్తీక మాసం (నవంబర్-డిసెంబర్) నెలల్లో సంవత్సరానికి రెండు సార్లు ఇక్కడ వివిధ ఉత్సవాలు నిర్వహిస్తారు. పశ్చిమ భారతదేశం నుండి, వేలాది మంది యాత్రికులు ఈ సరస్సు ఒడ్డున అంత్యక్రియల కార్యక్రమాలు చేయడానికి వస్తారు.
## చిత్రాలు

File:Narayan Sarover Temple, Kachchh - panoramio.jpg|నారాయణ్ సరోవర్ లోని ప్రధాన ఆలయం
File:Narayan sarovar2.jpg|నారాయణ్ సరోవర్ లోని ప్రధాన ఆలయం లోపలి దృశ్యం
File:Narayan Sarovar temple 2014-01-27 13-21.jpg|నారాయణ్ సరోవర్ లోని విష్ణువు ఆలయం
File:Narayan sarovar3.jpg|Tనారాయణ్ సరోవర్ లోని ఆలయం
File:Narayan sarovar6.jpg|నారాయణ్ సరోవర్ లోని అతిథి గృహం, భోజనశాల
File:Narayan sarovar1.jpg|పూర్వపు ప్రవేశ ద్వారం
File:Narayan Sarovar.jpg|నారాయణ్ సరోవర్
File:Chinkara.jpg|నారాయణ్ సరోవర్ అభయారణ్యం

## మూలాలు

వర్గం:సరస్సులు
వర్గం:గుజరాత్
వర్గం:నీటి వనరులు
వర్గం:పుణ్యక్షేత్రాలు
వర్గం:హిందూ దేవాలయాలు
జార్ఖండ్ ముక్తి మోర్చా

**జార్ఖండ్ ముక్తి మోర్చా** భారత రాష్ట్రం జార్ఖండ్లో ఉన్న ఒక రాజకీయ పార్టీ. శిబు సోరెన్ ఈ పార్టీకి అధ్యక్షునిగా ఉన్నాడు. ఈ పార్టీ ఎన్నికల చిహ్నం విల్లు-బాణం. ఈ పార్టీ నుండి పదిహేడవ లోక్సభ ఎన్నికల్లో ఒక సీటు గెలుచుకుంది.

## 2014 జార్ఖండ్ అసెంబ్లీ ఎన్నికలు
ఇది 2014 అసెంబ్లీ ఎన్నికల్లో 19 స్థానాలను గెలుచుకుంది.

## మూలాలు
జి.రత్న

**జి.రత్న(19జనవరి1948)** దక్షిణ భారత సినిమా నటి. తమిళం, మలయాళం, తెలుగు, కన్నడ సినిమాలలో నటించింది.

## వ్యక్తిగత జీవితం
జి.రత్న, నాగరత్న గా పిలవబడే ఈమె అసలు పేరు ప్రసన్నలక్ష్మి.ఈమె 19,జనవరి1948లో జన్మించారు. సినిమాల కోసం రత్న,ఉరఫ్ నాగరత్న గా పేరుమార్చుకొని తెరంగేట్రం చేసింది.ఈమె మొదటగా అన్నగారి దర్శకత్వంలో వచ్చిన గులేబకావళి కథ(1962)లో గులేబకావళి యువరాణి గా అప్సరస పాత్ర లో అలరించేనాటికి ఈమె వయసు 14ఏళ్లే. తరువాత1964లో వచ్చిన తమిళ చిత్రం "తొజిలాలి" తో తమిళంలో రత్నగా 16ఏళ్ల వయసులో నటించారు. ఈమెను ఎమ్.జి.ఆర్ గారు బాగానే ప్రమోట్‌ చేశారు.ఈమె శ్రీకృష్ణ పాండవీయం(1966)లో అందమైన రాక్షసి హిడింబి పాత్ర లో 'ఛాంగురే బంగారు రాజా' అని  భీముడుని ఆటపట్టిస్తూ ఆడిపాడింది.ధనమా దైవమా(1973)లో హాయ్ రామ్ అంటూ హస్కీ వాయిస్ తో ఎన్.టి.ఆర్ ని వలలో వేసుకొనే క్లయింట్ గాను,మనుషుల్లో దేవుడు(1974)లో వాంపిష్ విలన్ మేడం గాను అలరించినప్పటికీ ఈమెకు తగినంత గుర్తింపు రాలేదనే చెప్పాలి.తరువాత కాలంలో ఈమె బొంబాయి వ్యాపార వేత్త షేక్ ఉమర్ ను పెళ్ళి చేసుకుని 'జొహరాబేగం' గా  పేరు మార్చుకొని బొంబాయిలో స్థిరపడిన ఈమె 2002లో మరణించారు. ఈమె నటి జి.వరలక్ష్మి గారికి స్వయానా మేనకోడలు అయినప్పటికీ ఈమె కు వరలక్ష్మి గారికి వచ్చినంత గుర్తింపు రాలేదనే చెప్పాలి.

## సినిమారంగం
15 సంవత్సరాల వయసులో 1964లో  *తోజిలాలి* అనే తమిళ సినిమాతో సినిమారంగంలోకి ప్రవేశించిన రత్న, 1965లో వచ్చిన *ఎంగా వీట్టు పిళ్ళై* సినిమాలోని గ్రామీణ అమ్మాయి పాత్రతో గుర్తింపు పొందింది. తెలుగులో గులేబకావళి కథ, శ్రీకృష్ణ పాండవీయం, *[[మొనగాళ్ళకు మొనగాడు]]* వంటి సినిమాలలో నటించింది.

## సినిమాలు
*ఈ జాబితా అసంపూర్ణంగా ఉంది; విస్తరించడం ద్వారా మీరు సహాయం చేయవచ్చు.*

### తమిళం
* *మహావీర భీమన్* (1962)
* *[[జేబు దొంగ (1961 సినిమా)|తిరుదతే]]* (1961)
* *తోజిలాలి* (1964) ...విజయ - తమిళంలో తొలి సినిమా
* *ఎంగా వీట్టు పిళ్ళై* (1965). . . శాంత
* *నామ్ మూవర్* (1966)
* *సబాష్ తంబి* (1967). . . రత్న
* *ఇధాయక్కని* (1975). . . కమల
* *పనం పాతుం సేయం* (1975)
* *తెన్నాంగ్కీత్రు* (1975)

### కన్నడ
* *పరోపాకరి* (1970)
* *భూపతి రంగా* (1970)
* *యావ జన్మద మైత్రి* (1972)
* *త్రివేణి* (1972)
* *సుభద్ర కల్యాణ* (1972)
* *స్వామీజీ* (1980)

### తెలుగు
* *[[గులేబకావళి కథ]]* (1962)
* *[[శ్రీకృష్ణ పాండవీయం]]* (1966) హిడింబి
* *[[మొనగాళ్ళకు మొనగాడు]]* (1966) మాల

## హిందీ
## చాంద్ పర్ చడాయీ (1967) లో షిమోగా (దారాసింగ్ తో)

## బయటి లింకులు
* 

వర్గం:1948 జననాలు
వర్గం:తెలుగు సినిమా నటీమణులు
వర్గం:తమిళ సినిమా నటీమణులు
వర్గం:కన్నడ సినిమా నటీమణులు
బాలాన‌గ‌ర్ ఫ్లైఓవ‌ర్

బాలానగర్, హైదరాబాద్ నగరంలోని ప్రధాన రహదారుల్లో ఒకటి. ఫతేనగర్ సిగ్నల్ నుండి బాలానగర్ సిగ్నల్ మీదుగా నూతనంగా **బాలానగర్ ఫ్లైఓవర్** ను తెలంగాణ ప్రభుత్వం నిర్మించింది.

## శంకుస్థాపన
హైదరాబాద్ బాలానగర్ ఫ్లైఓవర్ కి  21 ఆగస్టు 2017న పురపాలక, పట్టణాభివృద్ధి శాఖ మంత్రి కేటీఆర్‌ శంకుస్థాపన చేశాడు.

## నిర్మాణ వివరాలు
బాలానగర్ ఫ్లైఓవర్ ను 1.13 కిలోమీటర్ల పొడవున 26 పిల్లర్లతో ఆరు లైన్లతో స్టాటిజిక్‌ రోడ్‌ డెవలప్‌మెంట్‌ ప్రోగ్రాం (ఎస్‌ఆర్‌డీపీ) సౌజన్యంతో రూ.387 కోట్ల వ్యయంతో హైదరాబాదు మహానగర అభివృద్ధి సంస్థ (హెచ్‌ఎండీఏ) నిర్మించింది. ఈ ఫ్లైఓవర్ నిర్మాణాన్ని బీఎస్‌సీపీఎల్‌ ఇన్‌ఫ్రాస్ట్రక్చర్‌ కంపెనీ దక్కించుకుంది. ఈ ఫ్లైఓవర్ నిర్మాణానికి ఆస్తుల సేకరణకు రూ.265 కోట్లు, నిర్మాణానికి రూ.122 కోట్లు వ్యయం అయ్యింది. ఈ ఫ్లైఓవ‌ర్‌ నిర్మాణంతో బోయిన్​పల్లి నుంచి కూకట్​పల్లి వైపు, కుత్బుల్లాపూర్, జీడీమెట్ల, నర్సాపూర్ వైపు వెళ్లేవారికి ట్రాఫిక్ సమస్య తీరుతుంది.బాలానగర్ ఫ్లై ఓవర్ బ్రిడ్జి నిర్మాణ పనులను మంత్రి కేటీఆర్‌ 13 ఏప్రిల్ 2020న, 6 జులై  2020న పశుసంర్ధక శాఖ మంత్రి తలసాని శ్రీనివాస్ యాదవ్ జీహెచ్ఎంసీ, హెచ్ఎండీఏ అధికారులతో కలిసి పరిశీలించారు.ఈ ఫ్లైఓవర్ నిర్మాణం అక్టోబర్‌ 2020 నాటికి పనులు పూర్తి కావాల్సి ఉండగా, కరోనా కారణంగా కొంతకాలం నిలిచి పోయి, నిర్మాణం పూర్తవడానికి మూడున్నరేళ్లు సమయం పట్టింది.

## ప్రారంభం
హైదరాబాద్ బాలానగర్ ఫ్లైఓవర్ ను 6 జులై 2021న  రాష్ట్ర ఐటీ, పుర‌పాల‌క శాఖ మంత్రి కల్వకుంట్ల తారకరామారావు ప్రారంభించి, ఫ్లై ఓవర్ నిర్మాణ పనుల్లో సెంట్రింగ్‌ కార్మికురాలుగా పనిచేసిన వనపర్తి జిల్లా మణిగిల్లకు చెందిన శివమ్మ అనే మహిళా కార్మికురాలి చేత రిబ్బన్ కట్ చేయించాడు. ఈ కార్యక్రమంలో మంత్రులు తలసాని శ్రీనివాస్ యాదవ్, చామకూర మ‌ల్లారెడ్డి, ఎమ్మెల్యేలు మాధవరం కృష్ణారావు, కె.పి. వివేకానంద గౌడ్, ఎమ్మెల్సీలు కె. నవీన్ రావు, సురభి వాణి దేవి, గ్రేటర్ హైదరాబాద్ మేయర్ గద్వాల విజయలక్ష్మి, డిప్యూటీ మేయర్ మోతె శ్రీలతారెడ్డి, కార్పొరేట‌ర్లు పండాల సతీష్ గౌడ్ (ఫతేనగర్), ఆవుల రవీందర్‌రెడ్డి (బాలానగర్) పాల్గొన్నారు.బాలాన‌గ‌ర్ ఫ్లై ఓవ‌ర్‌కు **బాబు జ‌గ్జీవ‌న్ రామ్ ఫ్లై ఓవ‌ర్‌**గా నామ‌క‌ర‌ణం  చేస్తున్న‌ట్లు మంత్రి కేటీఆర్ తెలిపాడు.

## మూలాలు

వర్గం:మేడ్చల్ జిల్లా
వర్గం:హైదరాబాదు రవాణా
వర్గం:తెలంగాణ రహదారులు
వర్గం:తెలంగాణ ప్రభుత్వ నిర్మాణాలు
అల్లాపూర్ (కూకట్‌పల్లి మండలం)

**మూసాపేట**, తెలంగాణ రాష్ట్ర రాజధాని హైదరాబాదులోని ఒక ప్రాంతం. హైదరాబాదు మహానగరపాలక సంస్థలో భాగమైన అల్లాపూర్, కూకట్‌పల్లి మండలంలో ఉంది.

## సమీప ప్రాంతాలు
ఇక్కడికి సమీపంలో శ్రీనగర్ కాలనీ, వాయు శక్తి నగర్, పద్మావతి నగర్, గోపాస్ దశరతం, ఎన్.ఆర్. పురం మొదలైన ప్రాంతాలు ఉన్నాయి.

## రవాణా
తెలంగాణ రాష్ట్ర రోడ్డు రవాణా సంస్థ ఆధ్వర్యంలో అల్లాపూర్ నుండి నగరంలోని బోరబండ, ఫలక్ నుమా, గాయత్రి హిల్స్, కోఠి, చార్మినార్ మొదలైన ప్రాంతాలకు మొదలైన ప్రాంతాలకు బస్సు సౌకర్యం ఉంది. సమీపంలో బోరబండ రైల్వే స్టేషను, భరత్ నగర్ రైల్వే స్టేషను ఉన్నాయి.

## పాఠశాలలు
# సెయింట్ అల్ఫోనాస్ హైస్కూల్
# నేతాజీ హైస్కూల్
# ఫిలిప్స్ ఇంటర్నేషనల్ స్కూల్ ఆఫ్ మ్యూజిక్
# శివ శివానీ పబ్లిక్ స్కూల్

## ప్రార్థనా మందిరాలు
# షిర్డీ సాయిబాబా దేవాలయం
# అయ్యప్ప స్వామి దేవాలయం
# దుర్గా దేవాలయం
# మసీదు ఇ ఎరాజ్
# మసీదు-ఎ-అమీనా కలీమి

## మూలాలు

## బయటి లింకులు

వర్గం:హైదరాబాదులోని ప్రాంతాలు
ఉత్తర (2020 సినిమా)

**ఉత్తర** 2020లో తెలుగులో విడుదలైన రొమాంటిక్ క్రైమ్ సినిమా. లైవ్ ఇన్ సి క్రియేషన్స్, గంగోత్రి ఆర్ట్  క్రియేషన్స్ బ్యానర్స్ పై తిరుపతి, శ్రీపతి గంగదాస్‌ నిర్మించిన ఈ చిత్రానికి తిరుపతి యస్‌. ఆర్‌ దర్శకత్వం వహించాడు. శ్రీరామ్ నిమ్మల, కారుణ్య కత్రేన్‌ హీరో, హీరోయిన్లుగా నటించిన ఈ సినిమా 3 జనవరి 2020న విడుదల చేశారు.
## కథ
అశోక్ (శ్రీరామ్ నిమ్మల) అదే ఊరికి చెందిన స్వాతి (కారుణ్య కత్రేన్‌) ప్రేమలో పడతాడు. అయితే ఆర్ధికంగా అతనికి సమస్యలు ఉడడంతో, హీరోయిన్ ని పెళ్లి చేసుకుని కుటుంబాన్ని నడిపే స్థోమత లేకపోవడంతో కొంత ఆలోచనలో పడతాడు. అలాంటి సమయంలో 'ఉత్తర' అనే నిధి గురించి తెలుసుకుని, ఆ నిధిని చేజిక్కించుకోవడం కోసం ఊరి పెద్ద అయిన రుద్రయ్యతో చేతులు కలుపుతాడు. అతడికి నిధి దక్కుతుందా, స్వాతిని అశోక్, పెళ్లి చేసుకుంటాడా, లేదా అనేది మిగతా సినిమా కథ.

## నటీనటులు
*శ్రీరామ్ నిమ్మల
*కారుణ్య కత్రేన్‌ 
*అజయ్ ఘోష్ 
*టిల్లు వేణు
*అదిరే అభి
*అభయ్ బేతిగంటి
*దివిజ 
*చాగంటి శ్రీహర్ష 
*వెంకట్ బానగపల్లి

## సాంకేతిక నిపుణులు
*బ్యానర్: లైవ్ ఇన్ సి క్రియేషన్స్, గంగోత్రి ఆర్ట్ క్రియేషన్స్
*నిర్మాత‌లు: శ్రీపతి గంగదాస్, తిరుపతి ఎస్ ఆర్
*కథ, దర్శకత్వం: తిరుపతి ఎస్.ఆర్ 
*సంగీతం :  సురేష్ బొబ్బిలి
*సినిమాటోగ్రఫర్: చరణ్ బాబు
*ఎడిటర్: బొంతల నాగేశ్వర్ రెడ్డి

## మూలాలు

వర్గం:2020 తెలుగు సినిమాలు
వర్గం:2020 సినిమాలు
శకుంతల దేవి

**శకుంతల దేవి** 2020లో విడుదలైన హిందీ సినిమా. సోనీ పిక్చర్స్‌ నెట్‌వర్క్స్‌ నిర్మించిన ఈ చిత్రానికి అను మేనన్‌ దర్శకత్వం వహించాడు. విద్యా బాలన్, జిషు సేన్‌ గుప్త, సన్య మల్హోత్ర, అమిత్‌ సాధి ప్రధాన పాత్రల్లో నటించిన ఈ సినిమా ట్రైలర్ ను జులై 15న, సినిమాను 31 జులై 2020న అమెజాన్‌ ప్రైమ్ లో విడుదలైంది.
## కథ
శకుంతలాదేవి (విద్యా బాలన్) తండ్రి బిషా మిత్ర మణి (ప్రకాష్‌ బెళవాడి) శిక్షణలో గణిత మేధావిగా ఎదుగుతుంది. దీంతో విదేశాలకు వెళ్లిన శకుంతల అక్కడ మరింత పరిజ్ఞానం సాధించడంతో పాటు అందరినీ ఆశ్చర్యపరిచే విజయాలు సాధిస్తుంది. శకుంతల దేవి  పరితోష్ బెనర్జీ(జిష్షు సేన్ గుప్తా)  ఐ.ఏ.ఎస్‌ ఆఫీసర్‌ని పెళ్లి చేసుకొని అను (సాన్యా మల్హోత్రా) కు జన్మనిస్తుంది. ఆమె వైవాహిక జీవితంలో ఎలాంటి ఒడుదొడుకులు ఎదుర్కొంది?? భర్త , కూతురు ఆమెకు ఎందుకు దూరమవుతారు?? మళ్ళీ వారు కలిసారా లేదా అనేదే మిగతా సినిమా కథ.

## నటీనటులు
*విద్యా బాలన్‌
*జిష్షూసేన్ గుప్తా
*సన్యా మల్హోత్రా 
* అమిత్ సాధ్ 
* ప్రకాష్ బెలవాడి
*స్పందన్ చతుర్వేది
*ఇషిత చక్రవర్తి సింగ్‌
* షీబా చద్దా

## సాంకేతిక నిపుణులు
*నిర్మాతలు: సోనీ పిక్చర్స్‌ నెట్‌వర్క్స్‌,  విక్రమ్ మల్హోత్రా 
*దర్శకత్వం: అను మేనన్‌
*సంగీతం: సచిన్‌ జిగార్‌, కరణ్‌ కులకర్ణి
*సినిమాటోగ్రఫీ: కియోకి నకర
*ఎడిటింగ్‌: అంతరా లహ్రి
*కథ & స్క్రీన్‌ప్లే: అను మీనన్‌, నయనికా మహ్తాని
*ప్రొడక్షన్‌ డిజైనర్స్‌: వింటీ భన్సాల్‌, మీనల్‌ అగర్వాల్‌

## మూలాలు

వర్గం:2020 సినిమాలు
డబ్ల్యూడబ్ల్యూడబ్ల్యూ

**డబ్ల్యూడబ్ల్యూడబ్ల్యూ**  **(ఎవరు ఎక్కడ ఎందుకు)** 2021లో తెలుగు, తమిళ భాషల్లో విడుదలయిన సినిమా. రామంత్ర క్రియేషన్స్‌ బ్యానర్ పై నిర్మించిన ఈ చిత్రానికి కె.వి. గుహన్‌ దర్శకత్వం వహించాడు. ఈ సినిమా 2021 డిసెంబరు 24న సోనిలివ్ లో విడుదలయింది.

## లిరికల్ సాంగ్స్
ఈ సినిమాలోని 'నైలూ నది'  పాటను జనవరి 28న తమన్నా విడుదల చేసింది. లాక్ డౌన్ ర్యాప్ సాంగ్ ను మే 12న, కన్నులు చెదిరే పాట మే 29న, ‘డబ్ల్యూడబ్ల్యూడబ్ల్యూ’ థీమ్‌ సాంగ్‌ ను జులై 2న విడుదల చేశారు.

## టీజర్ విడుదల
అదిత్‌ అరుణ్‌, శివాని రాజశేఖర్‌, ప్రియదర్శి ప్రధాన పాత్రల్లో నటించిన ఈ సినిమా టీజర్ ను 14 జనవరి 2021న విడుదల చేశారు.

## నటీనటులు
*అదిత్‌ అరుణ్‌
*శివాని రాజశేఖర్‌ - మిత్ర 
*ప్రియదర్శి
*వైవా హర్ష   
*సత్యం రాజేష్ 
*రియాజ్ ఖాన్  
*దివ్య శ్రీపాద

## సాంకేతిక నిపుణులు
*బ్యానర్: రామంత్ర క్రియేషన్స్‌
*నిర్మాత: డా. రవి పి. రాజు దాట్ల
*దర్శకత్వం: కె.వి. గుహన్‌
*సంగీతం: సైమన్‌ కె.కింగ్‌
*సహనిర్మాత: విజయ్‌ ధరణ్‌ దాట్ల
*ఎడిటింగ్: తమ్మి రాజు 
*పాటలు: రామజోగయ్య శాస్త్రి, అనంత్ శ్రీరామ్ 
*కోరియోగ్రఫీ : ప్రేమ్ రక్షిత్ 
*డైలాగ్స్ : మిర్చి కిరణ్ 
*ఆర్ట్: నిఖిల్ హస్సన్ 
*ఫైట్స్: రియల్ సతీష్

## మూలాలు

వర్గం:2021 తెలుగు సినిమాలు
వర్గం:2021 సినిమాలు
31వ భారతీయ అంతర్జాతీయ చలన చిత్రోత్సవం

**31వ భారతీయ అంతర్జాతీయ చలన చిత్రోత్సవం** 2000 జనవరి 10 నుండి జనవరి 20 వరకు  న్యూఢిల్లీలో జరిగింది. ఆసియా డైరెక్టర్లు తీసిన సినిమాలతోనే ఈ ఫెస్టివల్ జరిగింది.

భారతీయ అంతర్జాతీయ చలన చిత్రోత్సవం 1952లో స్థాపించబడింది. ఆసియాలో జరుగుతున్న అత్యంత ముఖ్యమైన చలన చిత్రోత్సవాలలో ఇదీ ఒకటి. భారతదేశంలోని పశ్చిమ తీరంలో గోవా రాష్ట్రంలో ప్రతిఏటా ఈ చిత్రోత్సవం జరుగుతుంది. ప్రపంచంలోని సినిమావాళ్లకు చలనచిత్ర కళపై నైపుణ్యాన్ని ప్రదర్శించడానికి ఒక వేదికను అందించడమే ఈ చిత్రోత్సవం లక్ష్యం. దీనిద్వారా దేశాల చలన చిత్ర సంస్కృతులను వారి సామాజిక, సాంస్కృతిక నేపథ్యాలను అర్థం చేసుకోవడానికి, అభినందించడానికి ఈ చిత్రోత్సవం దోహదం చేస్తుంది, ప్రపంచదేశాల ప్రజలలో స్నేహం, సహకారాన్ని ప్రోత్సహిస్తుంది. ఫిల్మ్ ఫెస్టివల్స్ డైరెక్టరేట్ (సమాచార, ప్రసార మంత్రిత్వ శాఖ ఆధ్వర్యంలో), గోవా రాష్ట్ర ప్రభుత్వం సంయుక్తంగా ఈ ఉత్సవాన్ని నిర్వహిస్తాయి.

## విజేతలు
* ఉత్తమ చిత్రం: గోల్డెన్ పీకాక్ అవార్డు: జయరాజ్ దర్శకత్వం వహించిన "కరుణమ్ " (భారతీయ సినిమా), యసువో ఫురుహాటా దర్శకత్వం వహించిన "ది రైల్‌రోడ్ మ్యాన్"(జపనీస్ సినిమా)
* మోస్ట్ ప్రామిసింగ్ ఆసియా దర్శకుడికి సిల్వర్ పీకాక్ అవార్డు: "నాంగ్ నాక్" (ఇండోనేషియా, నాన్జీ నిమిబుటర్)
* స్పెషల్ జ్యూరీ అవార్డు: సిల్వర్ పీకాక్: పోస్ట్ మాన్ ఇన్ ది మౌంటైన్స్ "(చైనా, హువో జియాంకి)

## అంతర్జాతీయ జ్యూరీ
* మృణాళ్ సేన్
* అబ్బాస్ కియరోస్టామి
* జోవో బాటిస్టా డి ఆండ్రేడ్
* జోన్ డుపోంట్
* జీన్ క్లాడ్ కారియర్

## మూలాలు

వర్గం:సినిమా పురస్కారాలు
వర్గం:భారత అంతర్జాతీయ చలన చిత్రోత్సవం
బొబ్బుగూడ

**బొబ్బుగూడ**, తెలంగాణ రాష్ట్ర రాజధాని హైదరాబాదులోని ఒక శివారు ప్రాంతం. ఈ ప్రాంతంలో అనేక చిన్న తరహా పరిశ్రమలు ఉన్నాయి. ఇది మేడ్చల్ మల్కాజిగిరి జిల్లా బాలానగర్ మండలం పరిధిలోకి వస్తుంది.

## సమీప ప్రాంతాలు
ఇక్కడికి సమీపంలో సనత్‌నగర్, కైలాష్ నగర్, బాలానగర్, వాల్మీకి నగర్, ఆల్విన్ హౌసింగ్ కాలనీ, ఫతేనగర్, జింకలవాడ మొదలైన ప్రాంతాలు ఉన్నాయి.

## రవాణా
తెలంగాణ రాష్ట్ర రోడ్డు రవాణా సంస్థ ఆధ్వర్యంలో బొబ్బుగూడ నుండి నగరంలోని గౌలిగూడ బస్టాండ్, చార్మినార్, బోరబండ, నాంపల్లి మొదలైన ప్రాంతాలకు బస్సు సౌకర్యం ఉంది. సమీపంలో బోరబండ రైల్వే స్టేషను, భరత్ నగర్ రైల్వే స్టేషను ఉన్నాయి.

## మూలాలు

## వెలుపలి లింకులు

వర్గం:హైదరాబాదులోని ప్రాంతాలు
శివాని రాజశేఖర్

**శివాని రాజశేఖర్‌** తెలుగు సినిమా నిర్మాత & నటి. ఆమె తెలుగులో ఎవడైతే నాకేంటి, సత్యమేవ జయతే, కల్కి సినిమాలు నిర్మించింది. శివాని 2018లో '2 స్టేట్స్‌' సినిమా ద్వారా హీరోయిన్ గా సినిమా రంగంలోకి అడుగు పెట్టింది.

## జననం, విద్యాభాస్యం
శివాని 1996లో చెన్నైలో నటులు రాజశేఖర్, జీవిత దంపతులకు జన్మించింది. ఆమె ఎంబీబీఎస్ పూర్తి చేసింది. ఆమె చెల్లె శివాత్మిక కూడా సినిమా నటి.

## సినీ జీవితం
శివాని 2018లో '2 స్టేట్స్‌' సినిమా ద్వారా హీరోయిన్ గా సినీరంగంలోకి అడుగుపెట్టింది.

## వెబ్ సిరీస్
* ఆహా నా పెళ్ళంట

## మూలాలు

వర్గం:1996 జననాలు
వర్గం:తెలుగు సినిమా నటీమణులు
వర్గం:తెలుగు సినిమా నిర్మాతలు
మిస్టర్ అండ్ మిస్

**మిస్టర్‌ అండ్‌ మిస్** 2021లో విడుదలైన తెలుగు సినిమా. రీడింగ్ ల్యాంప్ క్రియేషన్స్ బ్యానర్ పై నిర్మించిన ఈ చిత్రానికి అశోక్‌ రెడ్డి దర్శకత్వం వహించాడు. జ్ఞానేశ్వరి కాండ్రేగుల, శైలేష్‌ సన్నీ హీరో, హీరోయిన్లుగా నటించిన ఈ సినిమా 30 జనవరి 2020న విడుదలైంది.
## కథ
అమలాపురం నుంచి హైదరాబాద్ లో సాఫ్ట్ వేర్ జాబ్ ను వెతుక్కుంటూ వచ్చిన శివ (శైలేష్‌ సన్నీ)  శశి (జ్ఞానేశ్వరి)తో ప్రేమలో పడతాడు. ఇద్దరూ ఒకరినొకరు ఇష్టపడతారు. వారిద్దరూ సహజీవనమూ చేస్తూ శారీరకంగా ఒకటవుతారు. కొన్ని కారణాల చేత బ్రేకప్‌ అయ్యే టైములో వారిద్దరి ప్రేమాయణం తాలూకు ప్రైవేట్‌ సెల్ఫీ వీడియో ఉన్నశివ ఫోన్‌ పోతుంది. ఆ 
తర్వాత ఏం జరిగింది. ఆ మొబైల్ దొరికిందా లేదా అనేది మిగతా సినిమా కథ.

## నటీనటులు
*సైలేష్ సన్నీ - శివ 
*జ్ఞానేశ్వరి కాండ్రేగుల - శశి 
*పవన్ రమేష్
*భరత్ రెడ్డి కురుగుంట్ల
*చాందిని రావు
*రాకెట్ రాఘవ 
*లక్ష్మణ్ మీసాల

## సాంకేతిక నిపుణులు
*బ్యానర్: రీడింగ్ ల్యాంప్ క్రియేషన్స్
*కథ, తొలి విడత స్క్రీన్‌ప్లే, దర్శకత్వం: అశోక్‌ రెడ్డి
*నిర్మాత: అశోక్ రెడ్డి
*స్క్రీన్‌ప్లే, డైలాగులు: సుధీర్‌ వర్మ పేరిచర్ల
*సంగీతం: యశ్వంత్ నాగ్
*ఎడిటర్: కార్తీక్ కట్స్
*పాటలు: పవన్ రాచేపల్లి
*సినిమాటోగ్రఫీ : సిద్ధం మంధార్  
*ఆర్ట్ : కరిష్ కుమార్

## మూలాలు

వర్గం:2020 తెలుగు సినిమాలు
వర్గం:2020 సినిమాలు
తెరవెనుక

thumb|తెరవెనుక సినిమా పోస్టర్
**తెరవెనుక** 2022లో విడుదలయిన తెలుగు సినిమా. ఆయుష్ క్రియేషన్ బ్యానర్ల పై విజయలక్ష్మి మురళి మచ్చ సమర్పణలో మురళి జగన్నాథ్‌ మచ్చ నిర్మించిన ఈ చిత్రానికి నెలుట్ల ప్రవీణ్‌ చంద్ర దర్శకత్వం వహించాడు. ఈ సినిమాలో అమన్‌, విశాఖ ధిమాన్, దీపిక రెడ్డి హీరో హీరోయిన్లుగా నటించిన ఈ సినిమా ఫస్ట్‌ లుక్‌ పోస్టర్‌ను 2020 సెప్టెంబరు 18న సినీ దర్శకుడు ఎన్.శంకర్ విడుదల చేశాడు. 2020 డిసెంబరు 13న ఆడియోను, డిసెంబరు 14న ట్రైలర్ ను విడుదల చేశారు. ఈ సినిమా  2021 జనవరి 1న విడుదలైంది. 

## నటీనటులు
*అమన్‌ 
*విశాఖ ధిమాన్
*దీపిక రెడ్డి
*ఆనంద చక్రపాణి 
*నిట్టల శ్రీరామమూర్తి 
*టిఎన్ఆర్ 
*శ్వేతా వర్మ
*సంపత్‌ రెడ్డి

## సాంకేతిక నిపుణులు
*బ్యానర్: ఆయుష్ క్రియేషన్స్
*నిర్మాత: మురళి జగన్నాథ్ మచ్చ 
*స్క్రీన్ ప్లే & దర్శకత్వం: నెల్లుట్ల ప్రవీణ్ చందర్ 
*కథ & మాటలు : బాబా 
*సినిమాటోగ్రాఫర్: రాము కంద
*ఎడిటర్: బొంతల నాగేశ్వర రెడ్డి 
*సంగీతం: రఘు రామ్
*పాటలు: కాసర్ల శ్యామ్, సురేష్ బనిశెట్టి , బండి సత్యం రఘురామ్
*కోరియోగ్రఫీ:  కపిల్, శిరీష్ , అనీష్
*ఫైట్స్ - సూపర్ ఆనంద్

## మూలాలు

వర్గం:2021 తెలుగు సినిమాలు
షంషీగూడ (కూకట్‌పల్లి మండలం)

**షంషీగూడ**, తెలంగాణ రాష్ట్ర రాజధాని హైదరాబాదులోని ఒక ప్రాంతం. హైదరాబాదు మహానగరపాలక సంస్థలో భాగమైన బాగ్‌అమీర్, కూకట్‌పల్లి మండలంలో ఉంది.

## సమీప ప్రాంతాలు
ఇక్కడికి సమీపంలో ఎంజె కాలనీ, వివేక్ నగర్, ఎపిహెచ్‌బి కాలనీ, మలేషియా టౌన్ షిప్, విజయనగర్ కాలనీ, మూసాపేట, మహంకాళినగర్, జయనగర్ కాలనీ, హెచ్ఎంటి, శాతవాహన నగర్, నవోదయ కాలనీ, ఇందిరా హిల్స్, మొదలైన ప్రాంతాలు ఉన్నాయి.

## రవాణా
తెలంగాణ రాష్ట్ర రోడ్డు రవాణా సంస్థ ఆధ్వర్యంలో షంషీగూడ నుండి నగరంలోని ఆల్విన్ కాలనీ, సికింద్రాబాద్, కెపిహెచ్‌బి కాలనీ, లాలాగూడ మొదలైన ప్రాంతాలకు మొదలైన ప్రాంతాలకు బస్సు సౌకర్యం ఉంది. సమీపంలో హైటెక్ సిటీ రైల్వే స్టేషను, బోరబండ రైల్వే స్టేషను ఉన్నాయి.

## ప్రార్థనా మందిరాలు
# షిర్డీ సాయిబాబా దేవాలయం
# అయ్యప్ప స్వామి దేవాలయం
# ఇస్కాన్ దేవాలయం
# దుర్గా దేవాలయం
# మసీదు ఇ బిలాల్
# ఘరీబ్ నవాజ్ మసీదు

## విద్యాసంస్థలు
# ఫ్యాషన్ బోటిక్
# నారాయణ జూనియర్ కళాశాల
# శంకర్ రెడ్డి ఇన్స్టిట్యూట్ ఆఫ్ ఫార్మాస్యూటికల్ సైన్సెస్
# నారాయణ కళాశాల
# మాంటిస్సోరి హైస్కూల్
# శ్రీ చైతన్య పాఠశాల
# ఓప్లేస్కూల్

## మూలాలు

## బయటి లింకులు

వర్గం:హైదరాబాదులోని ప్రాంతాలు
28వ భారతీయ అంతర్జాతీయ చలన చిత్రోత్సవం

**28వ భారతీయ అంతర్జాతీయ చలన చిత్రోత్సవం** 1997 జనవరి 10 జనవరి 20 వరకు తిరువనంతపురంలో జరిగింది. అప్పటి కర్ణాటక ముఖ్యమంత్రి జె.హెచ్. పటేల్, కన్నడ నటుడు రాజ్‌కుమార్‌ను ఆరోపించిన తరువాత హిందీ చిత్ర పరిశ్రమ వారు ఈ చిత్రోత్సవంను బహిష్కరించారు. పండుగకు ఆతిథ్యమిచ్చిన కె. కరుణకరన్ ద్వారా ముఖ్య అతిథిగా వచ్చాడు.

కనకక్కున్న ప్యాలెస్‌లో కేరళ ముఖ్యమంత్రి ఇ.కె. నాయనర్‌ ఈ చిత్రోత్సవాన్ని ప్రారంభించాడు. అమెరికన్ బయోపిక్ *మైఖేల్ కాలిన్స్* సినిమా మొదటి చిత్రంగా ఎంపికవ్వగా, ఇటాలియన్ నటుడు మార్సెల్లో మాస్ట్రోయాని చివరగా నటించిన *త్రీ లైవ్స్ అండ్ ఓన్లీ వన్ డెత్ సినిమా* ప్రదర్శనతో ఆయనకు నివాళి అర్పించారు. మైక్ లీ డ్రామా *సీక్రెట్స్ అండ్ లైస్* సినిమా ప్రదర్శనతో చిత్రోత్సవం ముగిసింది.

భారతీయ అంతర్జాతీయ చలన చిత్రోత్సవం 1952లో స్థాపించబడింది. ఆసియాలో జరుగుతున్న అత్యంత ముఖ్యమైన చలన చిత్రోత్సవాలలో ఇదీ ఒకటి. భారతదేశంలోని పశ్చిమ తీరంలో గోవా రాష్ట్రంలో ప్రతిఏటా ఈ చిత్రోత్సవం జరుగుతుంది. ప్రపంచంలోని సినిమావాళ్లకు చలనచిత్ర కళపై నైపుణ్యాన్ని ప్రదర్శించడానికి ఒక వేదికను అందించడమే ఈ చిత్రోత్సవం లక్ష్యం. దీనిద్వారా దేశాల చలన చిత్ర సంస్కృతులను వారి సామాజిక, సాంస్కృతిక నేపథ్యాలను అర్థం చేసుకోవడానికి, అభినందించడానికి ఈ చిత్రోత్సవం దోహదం చేస్తుంది, ప్రపంచదేశాల ప్రజలలో స్నేహం, సహకారాన్ని ప్రోత్సహిస్తుంది. ఫిల్మ్ ఫెస్టివల్స్ డైరెక్టరేట్ (సమాచార, ప్రసార మంత్రిత్వ శాఖ ఆధ్వర్యంలో), గోవా రాష్ట్ర ప్రభుత్వం సంయుక్తంగా ఈ ఉత్సవాన్ని నిర్వహిస్తాయి.

## అధికారిక ఎంపికలు
### ప్రారంభ సినిమా
* *మైఖేల్ కాలిన్స్*

### ముగింపు సినిమా
* *సీక్రెట్స్ అండ్ లైస్*

### భారతీయ పనోరమా

## మూలాలు

వర్గం:సినిమా పురస్కారాలు
వర్గం:భారత అంతర్జాతీయ చలన చిత్రోత్సవం
థోల్ సరస్సు

**థోల్ సరస్సు** భారతదేశం లోని గుజరాత్ రాష్ట్రంలో గల మహెసనా జిల్లాలోని థోల్ గ్రామానికి సమీపంలో ఉన్న ఒక కృత్రిమ సరస్సు. దీనిని 1912 లో నీటిపారుదల సౌకర్యాల కొరకు నిర్మించారు. ఇది చిత్తడి నేలలతో చుట్టుముట్టబడిన మంచినీటి సరస్సు. ఇది 150 రకాల పక్షులకు ఆవాసంగా ఉంది. 
## చరిత్ర

ఈ సరస్సును మొదట 1912 లో గైక్వాడ్ రైతులకు నీటిపారుదల సౌకర్యాలు కల్పించడానికి ఒక ట్యాంకుగా నిర్మించారు.  
## భౌగోళికం

ఈ సరస్సు 15,500 హెక్టార్ల (38,000 ఎకరాలు) పరీవాహక ప్రాంతం లో పారుతుంది.  ఇది మహెసనా జిల్లాలోని పాక్షిక శుష్క మండలంలో పొడి ఆకురాల్చే వృక్షసంపదలో ఉంది. 
### వివిధ ప్రాంతాల నుండి దూరం
ఈ సరస్సు థోల్ గ్రామానికి సమీపంలో ఉన్న కలోల్ నుండి 20 కిలోమీటర్ల (12 మైళ్ళు) దూరంలో, అహ్మదాబాద్ నుండి 40 కిలోమీటర్ల (25 మైళ్ళు) దూరంలో, మహెసనా జిల్లాలోని మహెసనా నుండి 75 కిలోమీటర్ల (47 మైళ్ళు) దూరంలో ఉంది.
## వర్షపాతం,ఉష్ణోగ్రత
సరస్సు పరీవాహక ప్రాంతంలో సగటు వార్షిక వర్షపాతం 600 మిల్లీమీటర్లు (24 అంగుళాలు) గా ఉంటుంది. కనిష్టంగా 100 మిల్లీమీటర్లు (3.9 అంగుళాలు), గరిష్టంగా 800 మిల్లీమీటర్లు (31 అంగుళాలు) ఉంటుంది.  ఈ ప్రాంతంలో ఇప్పటివరకు నమోదైన గరిష్ట, కనిష్ట ఉష్ణోగ్రతలు 43 ° C (109 ° F), 8 ° C (46 ° F) గా ఉన్నాయి.
## నీటి నిల్వ సామర్థ్యం
ఈ సరస్సు నిల్వ సామర్థ్యం 84 మిలియన్ క్యూబిక్ మీటర్లు (3.0 × 109 క్యూబిక్ అడుగులు).  దీని నీటి విస్తరణ ప్రాంతం 699 హెక్టార్లు (1,730 ఎకరాలు). సరస్సు తీరం పొడవు 5.62 కిలోమీటర్లు (3.49 మైళ్ళు).
## నిర్వహణ, అభివృద్ధి
ఈ సరస్సు నిర్వహణ, అభివృద్ధి బాధ్యతలు గుజరాత్ ప్రభుత్వ అటవీ శాఖ, నీటిపారుదల శాఖల ఆధీనంలో ఉన్నాయి.
## మూలాలు


వర్గం:సరస్సులు
వర్గం:గుజరాత్
వర్గం:నీటి వనరులు
బోరిస్ జాన్సన్

**అలెగ్జాండర్ బోరిస్ డి పిఫెల్ జాన్సన్** (జననం 1964 జూన్ 19) ఒక బ్రిటిష్ రాజకీయవేత్త, చరిత్రకారుడు మాజీ పాత్రికేయుడు. 2019 జనవరి నుంచి యునైటెడ్ కింగ్‌డమ్‌కు ప్రధానిగా, కన్జర్వేటివ్ పార్టీ నాయకుడిగా ఉన్నాడు. 2001 నుండి 2008 వరకు, తరువాత 2015 నుండి పార్లమెంటు సభ్యుడిగా పనిచేశాడు. 2008 నుండి 2016 వరకు లండన్ మేయర్‌గా, 2016 నుండి 2018 వరకు బ్రిటిష్ విదేశాంగ కార్యదర్శిగా పనిచేశాడు.

అమెరికాలోని న్యూయార్క్ నగరంలో బ్రిటిష్ దంపతులకు జన్మించిన బోరిస్ జాన్సన్  యూరోపియన్ కాలేజ్, బ్రస్సెల్స్, ఈటన్ కాలేజ్ ఇంకా ఆక్స్ఫర్డ్ ఇన్స్టిట్యూట్ ఆఫ్ బెలియల్లో విద్యను అభ్యసించాడు. అతను టైమ్స్ పత్రికలో జర్నలిస్టుగా తన వృత్తిని ప్రారంభించాడు. తరువాత అతను ది డైలీ టెలిగ్రాఫ్  బ్రస్సెల్స్ కరస్పాండెంట్‌గా, తరువాత 1994 నుండి 1999 వరకు డైలీ టెలిగ్రాఫ్ అసిస్టెంట్ ఎడిటర్‌గా పనిచేశాడు.

## మూలాలు


వర్గం:1964 జననాలు
జూపూడి ప్రభాకర రావు

**జూపుడి ప్రభాకర రావు** భారత రాజకీయ నాయకుడు. అతను షెడ్యూల్ కులాల కో ఆపరేటివ్ ఫైనాన్స్ కార్పొరేషన్ కు చైర్మన్. అతను ఉమ్మడి ఆంధ్రప్రదేశ్‌లోని మాజీ ఎంఎల్‌సి.   అతను  వై యస్ఆర్ కాంగ్రెస్ పార్టీకి చెందినవాడు. 

## నేపథ్యం
జూపూడి ప్రభాకరరావు  ప్రకాశం జిల్లా లోని కొత్తపట్నం మండలం  శంకువారిగుంట  గ్రామంలో జన్మించాడు.. అతను ఉస్మానియా విశ్వవిద్యాలయం నుండి మెకానికల్ ఇంజనీరింగ్ పూర్తి చేసాడు. కో ఆపరేటివ్ మేనేజి మెంటులో  డిప్లొమా చేసాడు.  పబ్లిక్ అడ్మినిస్ట్రేషన్,  పొలిటికల్ సైన్స్ లో  మాస్టర్స్ డిగ్రీని,  ఎం.బి.ఏ ను  పూర్తి చేశాడు. అతను  మిధాని ( మిశ్రా ధాతు నిగం ) లో  వాక్యూమ్ టెక్నాలజీలో (రక్షణ మంత్రిత్వ శాఖ అధ్వర్యంలో) 17 సంవత్సరాలు స్పెషలిస్ట్‌గా పనిచేశాడు. 

అంబేద్కరైట్  కావడంతో, అతను దళితుల అభ్యున్నతి కోసం పరితపించేవాడు. దీంతో ఆయన ప్రభుత్వ ఉద్యోగానికి రాజీనామా చేసి దళిత హక్కుల కోసం పనిచేశాడు. ఎస్సీ వర్గీకరణ నేపథ్యంలో పి.వి.రావు నాయకత్వంలో మాల మహానాడులో చురుకుగా పనిచేసాడు.  తరువాత మాల మహానాడు అధ్యక్షుడయ్యాడు. జూపూడి లాభాపేక్షలేని *వాయిస్ ఆఫ్ మిలియన్స్ గ్లోబల్ ఫౌండేషన్* వ్యవస్థాపకుడు, ఛైర్మన్.

## రాజకీయ జీవితం
జూపూడికి  దివంగత ఆంధ్రప్రదేశ్  ముఖ్యమంత్రి  వై.యస్. రాజశేఖరరెడ్డి ఎంఎల్.సి (శాసన మండలి సభ్యుడు) పదవి ఇచ్చాడు. వై.యస్.ఆర్ మరణం తరువాత అతను వై.యస్.జగన్మోహన రెడ్డి  పక్షంలో ఉండి అతని  అతని రాజకీయ కార్యకలాపాల్లో పాల్గొన్నాడు. వైయస్ జగన్మోహన్ రెడ్డి అధ్వర్యంలోని  వైయస్ఆర్ కాంగ్రెస్ పార్టీతో ఆయనకు సంబంధాలున్నాయి.  తరువాత 10 ఆగస్టు 2014 న  వైయస్ఆర్ కాంగ్రెస్ పార్టీకి రాజీనామా చేసి 19 డిసెంబర్ 2014 న తెలుగు దేశం పార్టీ లో చేరాడు. 2019 ఆంధ్రప్రదేశ్ శానససభ ఎన్నికలలో ప్రజలు వై.యస్.ఆర్ కాంగ్రెస్ పార్టీని గెలిపించిన  తరువాత, అతను అక్టోబర్ 2019 లో వై.యస్.ఆర్.కాంగ్రెస్ పార్టీలోకి  తిరిగి చేరాడు.

జూపుడి ఎంఎల్‌సి (శాసన మండలి సభ్యుడు) గా పనిచేశాడు. ఉమ్మడి ఆంధ్రప్రదేశ్ రాష్ట్ర విభజన జరిగిన తరువాత అతని ఓటు తెలంగాణ లోని  హైదరాబాద్ లో ఉన్నందున అతను 2015 లో తన ఎం.ఎల్.సి పదవిని కోల్పోయాడు. ఆ తర్వాత రెండేళ్ల కాలానికి 2015 లో ఆంధ్రప్రదేశ్ షెడ్యూల్డ్ కుల సహకార ఆర్థిక సంస్థ ఛైర్మన్‌గా ఎన్నికయ్యాడు. మళ్ళీ తన పదవీకాలాన్ని మరో రెండేళ్లపాటు 2017 లో పొడిగించారు. ఎపిఎస్‌సిఎఫ్‌సికి రెండుసార్లు ఛైర్మన్‌గా నియమితులైన మొదటి వ్యక్తి ఆయన.

## మూలాలు
 

వర్గం:జీవిస్తున్న ప్రజలు
వర్గం:వై.యస్.ఆర్. కాంగ్రెస్ పార్టీ రాజకీయ నాయకులు
జింకలవాడ

**జింకలవాడ**, తెలంగాణ రాష్ట్ర రాజధాని హైదరాబాదులోని ఒక శివారు ప్రాంతం. ఈ ప్రాంతంలో అనేక చిన్న తరహా పరిశ్రమలు ఉన్నాయి. ఇది మేడ్చల్ మల్కాజిగిరి జిల్లా బాలానగర్ మండలం పరిధిలోకి వస్తుంది.

## సమీప ప్రాంతాలు
ఇక్కడికి సమీపంలో సనత్‌నగర్, కైలాష్ నగర్, బాలానగర్, వాల్మీకి నగర్, ఆల్విన్ హౌసింగ్ కాలనీ, ఫతేనగర్ మొదలైన ప్రాంతాలు ఉన్నాయి.

## రవాణా
తెలంగాణ రాష్ట్ర రోడ్డు రవాణా సంస్థ ఆధ్వర్యంలో జింకలవాడ నుండి నగరంలోని జీడీమెట్ల, మహాత్మాగాంధీ బస్సు స్టేషన్, చింతల్, గౌలిగూడ బస్టాండ్, సనత్‌నగర్, చార్మినార్, సుభాష్ నగర్, అఫ్జల్‌గంజ్, బోరబండ మొదలైన ప్రాంతాలకు బస్సు సౌకర్యం ఉంది. సమీపంలో సనత్‌నగర్ రైల్వే స్టేషన్, భరత్ నగర్ రైల్వే స్టేషను ఉన్నాయి.

## మూలాలు

## వెలుపలి లింకులు

వర్గం:హైదరాబాదులోని ప్రాంతాలు
పుష్కర్ సింగ్ ధామీ

**పుష్కర్ సింగ్ ధామీ**(జననం 1975 సెప్టెంబర్ 16)భారతదేశానికి చెందిన రాజకీయ నాయకుడు, ప్రస్తుతం ఉత్తరాఖండ్ రాష్ట్ర 10వ ముఖ్యమంత్రిగా పరిపాలన నిర్వహిస్తున్నాడు.ధామీ ఉత్తరాఖండ్ రాష్ట్రంలోని ఉద్దంసింగ్ నగర్ నియోజకవర్గానికి భారతీయ జనతా పార్టీ నుండి ఎమ్యెల్యేగా ఎన్నికయ్యాడు.45 ఏళ్ళ వయసులో ఉత్తరాఖండ్‌లో అతి పిన్న వయస్కుడైన ముఖ్యమంత్రి అయ్యాడు. 
## వ్యక్తిగత జీవితం
ధామీ పూర్వీకులు ఉత్తరాఖండ్లోని పితోర్గర్హ్ జిల్లా హర్ఖోల గ్రామానికి చెందిన వారు. ఇతను ఖతిమా పట్టణంలో జన్మించాడు. ఇతని తండ్రి ఆర్మీలో సుబేదారుగా సేవలందించి పదవీవిరమణ చేసాడు.
## రాజకీయ జీవితం
ధామీ  1990లో రాష్ట్రీయ స్వయం సేవక్ సంఘ్ విద్యార్థి విభాగమైన అఖిల భారత విద్యార్థి పరిషద్తో తన రాజకీయ జీవితం ప్రారంభించాడు.ఆ తరువాత 2008 వరకు భారతీయ జనతా యువ మోర్ఛాకి రాష్ట్ర అధ్యక్షుడిగా పని చేసాడు.అధ్యక్షుడిగా ఉన్న సమయంలో వివిధ శాఖలలో స్థానిక యువకులకు 70 శాతం వరకు అవకాశాలు అందేలా చూసాడు. 

ఆ రాష్ట్ర బీజేపీలో అసమ్మతి సెగల కారణంగా ఇంతకు మునుపు ముఖ్యమంత్రిగా ఉన్న తీరత్ సింగ్ రావత్ తన పదవికి 2021  జులై 2న  రాజీనామా చేయడంతో ఆ రాష్ట్ర నేతలు ధామీ ని ముఖ్యమంత్రి పదవికి ఏకగ్రీవంగా ఎన్నుకున్నారు.

పుష్కర్‌ సింగ్‌ ధామి 2022 ఉత్తరాఖండ్ శాసనసభ ఎన్నికలల్లో ఖతిమా నియోజకవర్గం నుంచి పోటీ చేసి  కాంగ్రెస్‌ పార్టీ అభ్యర్థి భువన్‌ కప్రీ చేతిలో 6,951 ఓట్ల తేడాతో ఓడిపోయాడు. ఈ ఎన్నికల్లో ఓటమిపాలైనప్పటికీ  బీజేపీ హైకమాండ్‌ ఆయననే ముఖ్యమంత్రి అభ్యర్ధిగా ప్రకటించడంతో పుష్కర్ సింగ్ ధామీ 23 మార్చి 2022న రెండోసారి ముఖ్యమంత్రిగా ప్రమాణ స్వీకారం చేశాడు. 

పుష్కర్ సింగ్ ధామి ముఖ్యమంత్రిగా ప్రమాణ స్వీకారం చేసిన వెంటనే చంపావత్ ఎమ్మెల్యేగా గెలిచిన కైలాష్ చంద్ర గహ్టోరి తన స్థానానికి రాజీనామా చేయడంతో అక్కడ జరిగిన ఉప ఎన్నికల్లో పోటీ చేసిన పుష్కర్ సింగ్ ధామి 55,025 ఓట్ల భారీ మెజారిటీతో ఎమ్మెల్యేగా ఎన్నికయ్యాడు.

## ఇవి కూడా చూడండి
* తీరత్ సింగ్ రావత్ 
* కైలాష్ చంద్ర గహ్టోరి

## మూలాలు

వర్గం:ఉత్తరాఖండ్ రాజకీయ నాయకులు
వర్గం:భారతీయ జనతా పార్టీ ముఖ్యమంత్రులు
వర్గం:ఉత్తరాఖండ్ ముఖ్యమంత్రులు
వర్గం:ఉత్తరాఖండ్ ఆర్థిక మంత్రులు
వర్గం:ఉత్తరాఖండ్ భారతీయ జనతా పార్టీ రాజకీయ నాయకులు
వర్గం:ఉత్తరాఖండ్ ఎమ్మెల్యేలు 2012–2017
వర్గం:1975 జననాలు
వర్గం:ఉత్తరాఖండ్ ఎమ్మెల్యేలు 2017–2022
వర్గం:ఉత్తరాఖండ్ ఎమ్మెల్యేలు 2022–2027
వర్గం:జీవిస్తున్న ప్రజలు
సంజీవ్ రెడ్డి

**సంజీవ్ రెడ్డి** భారతీయ సినీ దర్శకుడు,నిర్మాత, రచయిత. ఆయన 2012లో హిందీలో ‘లాగిన్’ సినిమాకు తొలిసారి దర్శకత్వం వహించాడు.
## సినీ జీవితం
సంజీవ్ రెడ్డి కృష్ణ వంశీ గారు ‘మహాత్మ’కి అసోసియేట్ డైరెక్టర్ గా పనిచేశాడు. ఆయన 2012లో హిందీలో ‘లాగిన్’ సినిమాకు తొలిసారి దర్శకత్వం వహించాడు. సంజీవ్ రెడ్డి 2019లో తెనాలి రామకృష్ణ బిఏ.బిఎల్ సినిమాను నిర్మించాడు.

## మూలాలు

## బాహ్య లంకెలు
* 

వర్గం:భారతీయులు
వర్గం:భారతీయ సినిమా దర్శకులు
వర్గం:భారతీయ సినిమా నిర్మాతలు
ఎఫ్ 3

**ఎఫ్ 3** 2022లో విడుదలైన తెలుగు సినిమా. ఈ సినిమా 2019లో విడుదలైన F2 కు కొనసాగింపుగా నిర్మిస్తున్నారు. శ్రీ వెంకటేశ్వర క్రియేషన్స్ బ్యానర్ పై దిల్ రాజు, శిరీష్ నిర్మిస్తున్న ఈ చిత్రానికి అనిల్ రావిపూడి దర్శకత్వం వహిస్తున్నాడు. వెంకటేశ్, వరుణ్ తేజ్, తమన్నా, మెహ్రీన్, బొమన్ ఇరానీ, సునీల్ ప్రధాన పాత్రల్లో నటించారు. ఎఫ్ 3 సినిమా మే 27న ప్రపంచవ్యాప్తంగా విడుదలైంది.

## నటీనటులు

*వెంకటేష్ 
*వరుణ్ తేజ్
*తమన్నా
*మెహ్రీన్ పిర్జాదా
*సునీల్
* అంజలి
* రాజేంద్ర ప్రసాద్ 
*సంగీత
* సోనాల్ చౌహాన్
*మురళీ శర్మ
*వై. విజయ
* రాజేంద్రన్
*అన్నపూర్ణ
*ప్రగతి
*రఘుబాబు
*వెన్నెల కిశోర్
*పృధ్వీ
*శ్రీకాంత్ అయ్యంగర్
*ఆలీ
*వడ్లమాని
*గోపరాజు రమణ
*ప్రదీప్
* శ్రీనివాసరెడ్డి
* స్టంట్స్ శివ
* పూజా హెగ్డే "లైఫ్ అంటే ఇట్టా వుండాల" పాటలో అతిధి పాత్రలో
* అనిల్ రావిపూడి అతిధి పాత్రలో

## సాంకేతిక నిపుణులు
*బ్యానర్: శ్రీ వెంకటేశ్వర క్రియేషన్స్
*నిర్మాత: దిల్ రాజు
*దర్శకత్వం: అనిల్ రావిపూడి
*సంగీతం: దేవి శ్రీ ప్రసాద్
*ఛాయాగ్రహణం: సాయి శ్రీరామ్
*ఎడిటర్: తమ్మిరాజు

## చిత్ర నిర్మాణం
‘ఎఫ్‌ 2’ సినిమాకు కొనసాగింపుగా  ‘ఎఫ్‌ 3’ నిర్మించనున్నట్లు నిర్మాత దిల్ రాజు 1 ఫిబ్రవరి 2019న ప్రకటించాడు. ఈ సినిమా షూటింగ్ 17 డిసెంబర్ 2020న హైదరాబాద్ లో ప్రారంభమైంది. కరోనా లాక్ డౌన్ కారణంగా ఏప్రిల్ 2021లో షూటింగ్ వాయిదా పడింది. ఈ సినిమా షూటింగ్ తిరిగి 1 జులై 2021లో ప్రారంభించారు.

## ప్రచారం
2022 మే 9న ఈ సినిమాకు సంబంధించిన ట్రైల‌ర్‌ను విడుద‌లయింది.

## మూలాలు

వర్గం:వెంకటేష్ నటించిన సినిమాలు
వర్గం:తమన్నా నటించిన సినిమాలు
వర్గం:సునీల్ నటించిన సినిమాలు
వర్గం:రాజేంద్ర ప్రసాద్ నటించిన సినిమాలు
వర్గం:దిల్ రాజు నిర్మించిన సినిమాలు
వర్గం:దేవిశ్రీ ప్రసాద్ సంగీతం అందించిన సినిమాలు
వర్గం:తెలుగు కుటుంబకథా సినిమాలు
వర్గం:తెలుగు హాస్య సినిమాలు
వర్గం:ఆలీ నటించిన సినిమాలు
వర్గం:రఘుబాబు నటించిన సినిమాలు